...to, že (NR SR organizujúca inauguráciu, pozn.) pozvala neúspešných kandidátov na post prezidenta (...) doteraz tá tradícia nebola...

Z verejne prístupných dokumentov nie je možné zistiť, či boli v minulosti na inauguráciu prezidenta republiky pozývaní aj neúspešní protikandidáti. Informácie o minulých pozvaniach zisťoval však Denník N . “ Kancelária parlamentu tvrdí, že pozvánky pre neúspešných kandidátov sa rozosielali aj v minulosti. No porazení z minulých rokov či bývalá šéfka protokolu parlamentu si na nič také nespomínajú. (...) Hovorca predsedu parlamentu Tomáš Kostelník pre Denník N povedal, že pri zostavovaní pozvánok vychádzali z minulých rokov a podľa nich neúspešní kandidáti pozývaní boli. Vychádzali zo zoznamu pozvaných v roku 2009, keď začínal svoje druhé funkčné obdobie prezident Ivan Gašparovič, lebo iba ten zoznam sa im podarilo nájsť. „Tak ako bolo v minulosti zvykom pri každom skladaní sľubu hlavy štátu, s výnimkou pána prezidenta Andreja Kisku, na slávnostný akt boli pozývaní všetci neúspešní kandidáti na post prezidenta. Kancelária v zmysle dodržania tejto tradície oslovila aj tento rok všetkých kandidátov,“ uviedol Kostelník pre Denník N. Vyjadreniu hovorcu predsedu parlamentu podľa Denníka N však odporuje napríklad odpoveď neúspešnej kandidátky z roku 2009 Zuzany Martinákovej či bývalej šéfky protokolu parlamentu Kataríny Dikovej. “Zuzana Martináková hovorí, že pozvánka na inauguráciu Ivana Gašparoviča sa jej v roku 2009 do rúk nedostala. „Nechcem to povedať kategoricky, mohla sa stratiť poštou, ale ku mne sa nedostala,“ reaguje novinárka a bývalá politička. Martináková pôsobila po roku 2002 aj vo vedení parlamentu ako podpredsedníčka Národnej rady. Ako dodáva, pozývať neúspešných kandidátov podľa nej zvykom nebolo. To potvrdzuje aj bývalá šéfka protokolu parlamentu Katarína Diková Strýčková. ” Diková Strýčková bola šéfkou protokolu aj počas obdobia, kedy bol predsedom parlamentu Pavol Paška. „Pokiaľ si pamätám z inaugurácie prezidenta Andreja Kisku, na slávnostnú schôdzu Národnej rady, na ktorej sa konal akt zloženia sľubu prezidenta, neboli pozvaní neúspešní prezidentskí kandidáti,“ povedala odborníčka na protokol. „Samotný protokol toto neupravuje ani neurčuje, nie som si vedomá, že by išlo o zvyk. Keďže ide o schôdzu Národnej rady, nazdávam sa, že je na rozhodnutí jej predsedu, koho na túto schôdzu pozve,“ dodala Strýčková.” To, či na inauguráciu prezidenta Gašparoviča v roku 2009 skutočne boli pozvaní neúspešní kandidáti, nie je jasné. Bývalý hovorca prezidenta SR Marek Trubač síce ešte v roku 2009 Hospodárskym novinám neoficiálne potvrdil, že “ predseda parlamentu Pavol Paška pozval na inauguráciu všetkých kandidátov, ktorí sa uchádzali o priazeň voličov v marcových a aprílových voľbách prezidenta, ” avšak v júni 2019 toto vyjadrenie poprel. “ Ani v 2004 ani v 2009 sme neúspešných kandidátov nepozvali, ” uviedol Trubač pre Plus jeden deň . Keďže podľa šéfky protokolu parlamentu Strýčkovej tradícia pozývania neúspešných kandidátov na post prezidenta neexistuje a tak Strýčková ako aj hovorca predsedu parlamentu Kostelník sa zhodujú na tom, že na inauguráciu prezidenta Kisku ostatní kandidáti pozvaní neboli, hodnotíme výrok ako pravdivý.

Denník N
Hospodárskym novinám
Plus jeden deň


Keď v Taliansku začali riešiť tú ich povestnú mafiu, tak jedna z prvých vecí, ktorú talianska mafia najviac spochybňovala, bol ten inštitút chráneného svedka, ktorá v podstate aj im spôsobila to, že ich postupne začali rozkladať a vieme, že ako to tam prebiehalo.

Zákony umožňujúce zníženie trestu výmenou za svedectvo proti bývalým zločineckým partnerom boli prijaté v Taliansku v 80. rokoch. Takíto spolupracujúci obvinení zohrali kľúčovú rolu v odsúdení mafiánskych bossov tej doby. Neskôr sa tieto zákony stretli s určitým odporom verejnosti, ktorá mala pocit, že sa kajúcnici výmenou za svedectvo úplne zbavujú trestu, čo nebolo považované za spravodlivé. Panuje však všeobecná zhoda, že bez tohto inštitútu by sa nepodarilo odsúdiť množstvo zločinov.

Zákon umožňujúci skrátené tresty pre informátorov, ktorí odhalia informácie vedúce k významnému zatknutiu, bol prijatý v Taliansku v 90. rokoch. Zákon na formálne ustanovenie postavy „spolupracovníka spravodlivosti“ prvýkrát navrhol slávny sudca Giovanni Falcone, ktorý sa významným spôsobom podieľal na odsúdení mafiánskych klanov v Taliansku. Odvtedy stovky mafiánov v celom Taliansku začali spolupracovať so sudcami a porušovať omertu - kód mlčanlivosti mafie. Legislatíva, ktorej zámerom bolo vykoreniť mafiu, zožala úspechy, ale stretla sa aj s nesúhlasom verejnosti.

Častá kritika smerovala k faktu, že zníženie trestu je založené na spolupráci a nie na pokání. Zatiaľčo počet informátorov rástol, verejná mienka sa obrátila proti znižovaniu trestov pre mafiánov, ktorí boli obvinení z manipulácie systému vo svoj prospech a nikdy svoje zločiny skutočne neoľutovali. Sudcovia a právnici sa ale zhodujú, že bez kontroverzného zákona by niektorí najvačší mafiáni nestrávili ani deň vo väzení.

Najznámnejším chráneným svedkom bol Tommasso Buscetta , mafián, ktorý vypovedal o svojich zločinoch, ako aj o zločinoch jeho spolupracovníkov, čo umožnilo talianskej polícii odsúdiť stovky ľudí spojených s mafiou v Taliansku. Aby sa vyhol doživotnému pobytu za mrežami, súhlasil so spoluprácou s prokurátormi a priznal sa výmenou za zníženie trestu k viac ako 100 vraždám. Vďaka jeho svedectvu prokurátori nariadili zatknutie takmer 500 mafiánov, čo vyvrcholilo takzvaným „Maxi procesom“ , ktorý vyústil do rozsudkov o vine pre 338 zločincov.

Zákon o informátoroch z 90. rokov tiež viedol k zatknutiu členov kalábrijskej 'Ndranghety, ktorá je považovaná za najmocnejší taliansky organizovaný zločinecký syndikát a vyznačuje sa silnými pokrvnými príbuzenstvami a železným kódexom mlčanlivosti, čím je prakticky nepreniknuteľný. V procesoch, ktoré prebiehajú v Kalábrii, sa bratia, synovci a deti rozhodli postaviť sa proti údajným zločineckým príbuzným.

Výrok hodnotíme ako pravdivý.

Zákon
zníženie trestu
nestrávili
Tommasso Buscetta
výmenou
„Maxi procesom“
zatknutiu


My sme dali presne 2 percentá náš záväzok, ktorý ich minister zahraničných vecí Korčok verejne sľúbil v Bruseli. Čaputová sľúbila v Bruseli Pellegrini sľúbil v Bruseli. Áno, aj Eduard Heger sľúbil Bruseli, či 2 percentá presne dávame, všetky krajiny na tejto východnej hranici nato zvyšujú obranné výdavky. Poľsko na 3 %.

Slovenská republika si v roku 2020 po mnohých rokoch splnila svoj záväzok vynaložiť na obranu aspoň 2 % výkonu svojej ekonomiky. Následne sa nám to podarilo aj v roku 2021. V roku 2020 dosiahli výdavky na obranu hodnotu presne 2% HDP a v roku 2021 dokonca 2,01 % HDP. Je ale potrebné dodať, že za splnenie tohto cieľa môže najmä pomalší rast slovenskej ekonomiky spolu so zvýšenými výdavkami, ktoré mali ozbrojené sily na covid.

Je tiež pravdou, že štáty východného krídla NATO po vypuknutí ruskej invázie začali zvyšovať výdaje na obranu. Šesť z deviatich krajín tzv. východného krídla NATO v roku 2022 očakáva vyššie výdavky (.pdf, s. 8) ako v roku 2021. Poľsko sa dokonca zaviazalo zvýšiť výdaje na obranu na 3 %. (v súčasnosti poľské výdaje na obranu dosahujú 2,42 % HDP ).

Čo sa týka postoju slovenských politických lídrov k zvyšovaniu výdajov na obranu, tak na summite NATO v Madride, ktorý sa konal v júni tohto roku, sa slovenská delegácia v zložení Zuzana Čaputová, Ivan Korčok a Jaroslav Naď zaviazala investovať 2 % HDP do obrany do konca roka 2022. Premiér Heger sa vyjadril, že chce budúcoročný rozpočet zostaviť tak, aby Slovensko investovalo 2 % HDP do obrany a Peter Pellegrini sa ešte v roku 2018 vyjadril , že chce, aby si Slovensko plnilo svoje aliančné záväzky, a teda postupne smerovalo k investovaniu 2 % HDP na obranu. Výrok Igora Matoviča preto hodnotíme ako pravdivý.

splnila
zvyšovať
východného krídla
vyššie výdavky
dosahujú 2,42 % HDP
investovať 2 % HDP
investovalo
vyjadril


V tom návrhu toho zákona aj tak, že by to mali kontrolovať vlastne osobitné kontrolné výbory, jeden na kontrolu tej civilnej spravodajskej služby a druhý na kontrolu vojenského spravodajstva, kde sú vždy nejakým spôsobom predsedovia týchto výborov opoziční poslanci a v tejto novele zákona, teda v tomto úplne novom zákone sa presne hovorí čo môžu títo poslanci kontrolovať.

Návrh zákona o ktorom Jaroslav Baška hovorí sa nám nepodarilo získať a výrok preto hodnotíme ako neoveriteľný.


...plus sme odovzdali novej vláde rozostavaných asi 85 až 90 km rýchlostných komunikácií.

Podľa informácií na ndsas.sk sme narátali približne 78km odovzdaných diaľnic a rýchlostných ciest v období Ficovej vlády. Pri zarátaní rozšírenia diaľnice D1 v úseku Bratislava-Trnava, je toto číslo 116 km. Toto číslo sa blíži k proklamovaným 150km až po zarátaní stále nedokončených úsekov rýchlostnej cesty R1, avšak potom nesedí počet rozostavaných úsekov v rozsahu 85km.


Zabránil som (ako minister kultúry, pozn.) tomu aby Divadlo P. O. Hviezdoslava sa nezmenilo na podzemné garáže.

Informácie o tom, že malo zaniknúť Divadlo P. O. Hviezdoslava v rokoch 1998-2002, kedy bol Milan Kňažko ministrom kultúry a namiesto neho sa mali postaviť podzemné garáže sa nám nepodarilo zistiť. Výrok hodnotíme ako neoveriteľný.

SITA


Keď si zoberieme napríklad prvú Dzurindovú vládu, tak samotné SDKÚ bolo z 5 strán, vtedajšia maďarská koalícia, ktorá vznikla predtým pôvodne z 3 strán, samozrejme ešte aj SDL-ka a sa mi zdá, že SOP-ka.

Oficiálne stránky SDKÚ-DS uvádzajú:

"SDKÚ vznikla ako nasledovníčka Slovenskej demokratickej koalície (SDK), vytvorenej s cieľom volebného víťazstva nad Vladimírom Mečiarom v roku 1998. Stranami, ktoré vytvorili SDK boli Kresťansko-demokratické hnutie (KDH) , Demokratická únia (DÚ) , Demokratická strana (DS) , Sociálno-demokratická strana Slovenska (SDSS) a Strana zelených (SZ) . Mikuláš Dzurinda sa stal hovorcom nového zoskupenia."

Strana SMK-MKP "vznikla transformací strany Maďarské kresťanskodemokratické hnutie a sloučením hnutí Spolužitie a strany Maďarská občianska strana."

Prvá vláda Mikuláša Dzurindu v rokoch 1998-2002 mala nasledovné zloženie :

"SDK vytvorila koaličnú vládu so stranami Strana demokratickej ľavice (SDĽ) , Strana maďarskej koalície (SMK) , a Strana občianskeho porozumenia (SOP) "

SDKÚ-DS SMK-MKP zloženie


Dnes máme poistených v súkromných zdravotných poisťovniach takmer 2 milióny ľudí.

Na základe štatistických údajov o zmene zdravotnej poisťovne a prepoisťovaní z roku 2011 udáva Úrad pre dohľad nad zdravotnou starostlivosťou nasledovné počty poistencov v roku 2012: Všeobecná zdravotná poisťovna: 3 387 017 poistencov Dôvera ZP: 1 442 032 poistencov Union: 407 592 poistencov Dôvera ZP a Union ako súkromné poisťovne teda poisťujú spolu 1 849 624 poistencov, čo môžeme považovať za "takmer 2 milíony ľudí" a výrok teda hodnotíme ako pravdivý. Dátum zverejnenia analýzy: 01.10.2012 Naspäť Nahlásiť chybu


Po druhé, ja vám poviem jeden príklad úspešný, Bruna Kreiskeho v Rakúsku, kde v pomernom systéme dlhodobo vládol sám,. Vládli sociálni demokrati a potom postupoval Franz Vranitzky a bol to najúspešnejší program, kedy Rakúsko rástlo a dosiahlo mnohé ďalšie pozitívne výsledky. (k téme vládnutia SMER-u ako jednej vládnej strany pozn.)

Je pravdou, že SPÖ na čele s B. Kreiskym vládla od roku 1971 až do 1983 úplne sama celých 12 rokov. Od roku 1986 keď bol kancelárom spomínaný F. Vranitzky, však SPÖ už ani v jednom prípade nevládla sama. Ak vychádzame z dostupných údajov Rakúsko v obdobiach od 1970 až po 1987 skutočne rástlo a dokonca rýchlejšie ako najvyspelejšie krajiny EÚ Francúzsko, Nemecko či Spojené kráľovstvo. D. Čaplovič týmto výrokom vytvára dojem, že vlády pod vedením F. Vranitzkyho vládli podobne ako vlády pod vedením B. Kreiskyho dlhodobo samé. Výrok preto hodnotíme ako zavádzanie. Vo voľbách v roku 1970 SPÖ síce vyhrala voľby no nezískala väčšinu. Napriek tomu vládla sáma (menšinová vláda) ale s podporou FPÖ (Slobodná strana Rakúska). Za Kancelára bol po voľbách zvolený Bruno Kreisky. B. Kreisky bol kancelárom až do roku 1983, keď ako 72 ročný skončil. Táto vláda trvala len jeden rok a po predčasných voľbách v roku 1971 vyhrala opäť SPÖ a získala absolútnu väčšinu. Táto éra jednofarebnej vlády na čele s Brunom Kreiskym trvala celých 12 (od roku 1971 až 1983) rokov. Až v roku 1983 SPÖ síce vyhrala voľby ale vytvorila vládnu koalíciu s FPÖ. Je preto pravdou, že SPÖ na čele s Brunom Kreiskym od roku 1971 do roku 1983 vládla dlhodobo sama. Po voľbách v roku 1986 síce vyhrala opäť SPÖ avšak nemala dostatok mandátov aby vládla sama. Vytvorila sa veľká koalícia SPÖ a Ľudovej strany Rakúska. Za kancelára bol zvolený Franz Vranitzky. F. Vranitzky bol kancelárom až do roku 1997. Rovnaký scenár sa opakoval aj v roku 1990 , keď vo voľbách vyhrala SPÖ no taktiež nemala dostatok mandátov na väčšinovú vládu. Preto opäť vznikla veľká koalícia SPÖ a Ľudovej strany Rakúska. Tento scenár sa opakoval aj v roku 1994 . Kvôli nezhodám sa v roku 1995 konali predčasné voľby no aj po nich sa tak ako po minulé roky, vytvorila veľká koalícia SPÖ a Ľudovej strany Rakúska. Z uvedeného je zrejmé, že SPÖ od roku 1986 nevládlo samé ani v jednom prípade. Podľa údajov Spojených národov Rakúsko od roku 1970 až 1990 rástlo v priemere 2,4 % HDP ročne čo je viac ako v rovnakom období Nemecko (2,3 %), Francúzsko (2,2 %), Spojené Kráľovstvo (2 %) či USA (2,1). Od roku 1990 do pôsobenia Franza Vranitzkyho (1997) Rakúsko podľa databázy Eurostat rástlo v priemere 2,5 % HDP ročne. Spojené kráľovstvo (1,9 %), Francúzsko (1,5 %) či Nemecko (približne 1%). Z uvedených údajov možno vyvodiť záver, že počas spomínaných vlád SPÖ Rakúsko skutočne rástlo a teda dosahovalo pozitívne výsledky. Dátum zverejnenia analýzy: 14.05.2012 Naspäť Nahlásiť chybu

jednofarebnej vlády

zvolený

Spojených národov

Eurostat


Dnes sa nazýva (súbor pravidiel rozhodovania súdov, pozn.) Občiansky súdny poriadok je z roku 1963.

Náš občiansky súdny poriadok naozaj vznikol v roku 1963, presne 4.decembra. Odvtedy bol 75-krát novelizovaný. Výrok hodnotíme ako pravdivý.

poriadok


Sme v top 5 rozpočtov podľa zasa Európskej únie.

Podobný výrok hodnotil Demagog.SK napríklad v predchádzajúcej relácii O 5 minút 12 u premiéra Fica. Európska komisia zaradila vo svojom najnovšom hodnotení rozpočet Slovenska pre rok 2016 medzi 5 rozpočtov členských krajín, ktoré sú pozitívne hodnotené. EK píše: ". . for five countries (Germany, Estonia, Luxembourg, the Netherlands and Slovakia), the DBPs are found to be compliant with the requirements for 2016 under the SGP ." Výrok preto hodnoíme ako pravdivý.

predchádzajúcej
najnovšom hodnotení
EK


Jsme jedna z mála postkomunistických zemí, která dosud neměla nový občanský zákoník. V Rusku a všude jinde již přijali nové občanské zákoníky.

Pokud se budeme striktně držet slova "nový", pak lze považovat výrok za pravdivý. Jak je uvedeno na úvodní straně webu ministerstva spravedlnosti , který má sloužit k informování veřejnosti ohledně změn v oblasti občanského práva, "současný občanský zákoník byl přijat v roce 1964." Důležité je ovšem podotknout, že i přesto, že komplexní vypracování a schválení nové zákoníku až doposud nenastalo , "od té doby byl již mnohokrát upravován (novelizován)." Na serveru wikipedia. cz je podrobněji rozepsána cesta k novému zákoníku. Dohledal jsem tedy informace o datu přijetí občanských zákoníků ve většině evropských postkomunistických zemích. Světová organizace duševního vlastnictví (WIPO) uvádí datum přijetí: Ruská federace - r. 1994 Litva - r. 2000 Lotyšsko - r. 1998 Ukrajina - r. 2003 Bělorusko - r. 1998 Maďarsko - r. 1959 Dále jsem dohledal na stránkách zákon.sk informace o přijetí občanského zákoníku na Slovensku - r. 1964. A dále na polské wikipedii nebo polských stránkách věnujících se přímo jejich občanskému zákoníku informace o tom polském - r. 1964 Tudíž ze zemí, které se mi podařilo dohledat, má nový občanský zákoník Rusko, Litva, Lotyšsko, Ukrajina, Bělorusko, naopak zákoník z dob komunismu platí stále v Maďarsku, Polsku a na Slovensku.

webu ministerstva spravedlnosti

cesta k novému zákoníku.

Ruská federace

Litva

Lotyšsko

Ukrajina

Bělorusko

Maďarsko

zákon.sk

polské wikipedii


A teraz hovoria, že musí tu byť, myslím, že to pán Figeľ povedal, že musí tu byť tandem predsedu vlády a predsedu parlamentu, lebo že inak to nejde tak, keď sme to my mali ako víťazi, tak to bol parný valec.

Slová o tandeme sa nám nájsť nepodarilo.


Ja svojim spôsobom oceňujem to, že Smer povedal dopredu, že chce zaviesť progresívne zdaňovanie a išiel s tým do volieb.

Zavedenie progresívnej dane (t.j. vyššia sadzba dane pre vyššie príjmové skupiny obyvateľstva) bolo súčasťou volebného programu strany Smer v roku 2011. Podľa tohto programu (.doc) nová vláda "...navrhne zvýšenie sadzby dane z príjmov fyzických osôb na úroveň 25 percent, ktorá sa uplatní pri hrubých príjmoch nad 33 000 EUR ročne. V súčasnosti sa navrhnuté zdanenie dotkne približne 25 000 daňovníkov....U právnických osôb navrhne progresívnu daň z príjmov vo výške sadzby 22 percent pre spoločnosti s vysokým daňovým základom nad 30 mil. EUR. V súčasnosti sa navrhnuté zdanenie dotkne niekoľkých desiatok právnických osôb."

programu


Pretože vezmime si, že aj OĽaNO je napríklad už dlhšiu dobu na scéne a takisto tí voliči k tomu ĽSNS odchádzajú.

Strana OĽaNO vznikla v roku 2011 a od roku 2012 je zastúpená vo NR SR (už vo voľbách v roku 2010 sa štyria členovia občianskeho združenia Obyčajní ľudia prekrúžkovali do NR SR na kandidátke SaS, pozn.). Prieskumy volebných preferencií ukazujú, že priaznivcov ĽSNS tvoria stáli voliči strany, nevoliči, ako aj bývalí voliči ďalších strán z celého politického spektra, a teda aj OĽaNO. Výrok hodnotíme ako pravdivý. Z prieskumu agentúry FOCUS pre televíziu Markíza , ktorú si televízia nechala vypracovať po parlamentných voľbách v roku 2016, vyplýva, že 18,5 % voličov ĽSNS v predchádzajúcich voľbách v roku 2012 volilo SMER-SD. 5,6 % voličov ĽSNS získala z bývalých voličov strany OĽaNO ( Denník N uvádza mierne odlišný údaj 5,2 %, pozn.). Novší prieskum agentúry FOCUS z marca 2019 ukazuje, že nadpolovičnú časť priaznivcov ĽSNS tvoria ich voliči z roku 2016. Približne tretinu priaznivcov predstavujú nevoliči. Zvyšná časť v ostatných parlamentných voľbách volila iné strany, pričom najväčšie presuny smerom k ĽSNS nastali pri bývalých voličoch strán SMER-SD (6 % z celkových voličov ĽSNS). Odliv voličov k ĽSNS však možno pozorovať v menšej miere aj pri ďalších stranách, vrátane OĽaNO. “ Sondáž Focusu ukazuje, že v posledných troch rokoch neplatí predpoklad, že ĽSNS vo veľkom berie najmä voličov padajúcemu Smeru. Vyše polovica zo súčasných priaznivcov Kotlebu ho volila už v roku 2016. Druhá najsilnejšia časť z jeho dnešných priaznivcov – až tretina – v posledných parlamentných voľbách vôbec nevolila. Presuny voličov k ĽSNS od Smeru, Sme rodina či OĽaNO boli od posledných volieb len veľmi malé a od ostatných strán zanedbateľné ,” uvádza Denník N .

FOCUS pre televíziu Markíza
Denník N
FOCUS
Denník N


Nielen výhrady k práci Dobroslava Trnku, ale výhrady, ako funguje teraz generálna prokuratúra. Máme určité tam zmeny načrtnuté aj v programovom vyhlásení vlády. Máme trošku iné predstavy  o fungovaní generálnej prokuratúry.

ak hovoril Gál o „načrtnutí“, mal pravdu, veľa konkrétnych cieľov špecificky ku generálnej prokuratúre v programovom vyhlásení (pdf) totiž nie je. Uveďme teda aspoň to, ktoré tam je: Vláda SR navrhne prechod správy rozpoctovej kapitoly Najvyššieho súdu a Súdnej rady, ako aj Generálnej prokuratúry SR pod správu Ministerstva spravodlivosti SR. Ďalej všeobecne programové vyhlásenie ku prokurátorom ako takým: V záujme posilnenia dôvery v justičný stav vláda SR bude presadzoval právnu úpravu, aby výberové konania na sudcov, vedúcich prokurátorov, prokurátorov a čakateľov prokuratúry boli transparentné a otvorené pre všetkých uchádzačov, ktorí spĺňajú zákonom stanovené kritériá. ... S cieľom efektívneho boja proti korupcii v oblasti justície vláda SR navrhne popri zverejnení majetkových priznaní sudcov aj zverejnenie majetkových priznaní prokurátorov a prehodnotí skutkovú podstatu trestných činov ovplyvňovania sudcovskej rozhodovacej činnosti. ... Vláda SR posilní procesnú nezávislosť prokurátora a zmení postavenie ministerstva spravodlivosti voči prokuratúre pri vydávaní všeobecne záväzných stanovísk ministra spravodlivosti.

v programovom vyhlásení


Slovensko má dvanásty najnižší dlh v rámci celej Európskej únie.

Podľa najnovších údajov Eurostatu má Slovensko skutočne dvanásty najnižší dlh zo všetkých 28 členských štátov Európskej únie (vrátane Veľkej Británie) ( .pdf , s. 2). Tieto údaje pochádzajú z tretieho štvrťroka 2019. Tvrdenie Petra Pellegriniho preto hodnotíme ako pravdivé.

.pdf


A znovu opakujem vo Fínsku práve to, že nikto nevytrháva z toho prostredia základných škôl detí do osobitných škôl špeciálnych škôl, respektíve do talentovaných škôl,...

Podľa oficiálnych dokumentov Štátneho pedagogického ústavu je zrejmé, že skutočne drvivá väčšina deti so špeciálnymi potrebami je zaradená v školách spolu s ostatnými deťmi. Taktiež všetky deti navštevujú všeobecné základné školy a až po ukončení základnej školy sa rozhodujú či pôjdu na všeobecno-vzdelávaciu školu (gymnázium) alebo na odbornú školu.

Oficiálny dokument zo Štátneho pedagogického ústavu Fínsko – najúspešnejší školský systém krajín OECD autorky A. Meszárošovej (. pdf ) skutočne hovorí o tom, že deti so špeciálnymi potrebami zostávajú v hlavnom vzdelávacom prúde s ostatnými deťmi.

"Aj deti so špeciálnymi potrebami sú zahrnuté do tohto hlavného prúdu vzdelávania. Iba 2.5 % detí s vážnymi mentálnymi postihnutiami je vzdelávané v špeciálnych školách." (s.2)

Povinná školská dochádzka je vo Fínsku 9 rokov. Všetci žiaci chodia do všeobecnej základnej školy. Žiaci a ich rodičia si môžu dobrovoľne vybrať 20% vyučovacích hodín podľa vlastného výberu.

Ďalší dokument zo Štátneho pedagogického ústavu FÍNSKY VZDELÁVACÍ SYSTÉM autorky Ľ. Bizíkovej (. pdf ) uvádza, že deti až po skončení základnej školy si môžu bez prijímacích pohovorov vybrať štúdium na všeobecno-vzdelávacej školy, obdobe našich gymnázií alebo na odbornej škole.

pdf pdf


Od kedy premiér vládne, tak tato nespokojnosť narástla vo všetkých ukazovateľoch (ekonomika, zdravotníctvo, školstvo...).

IVO (s 7-8) sledovalo zmenu situácie/názoru na stav zdravotníctva, školstva, ekonomiky (pracovné príležitosti, postavenie živnostníkov a malých podnikateľov) od nástupu 2. vlády R. Fica. V školstve takmer polovica respondentov uvádzala zhoršenie situácie, v zdravotníctve až 64% uvádzalo zhoršenie situácie a v ekonomike - v oblastiach pracovné príležitosti 75% a postavenie živnostníkov a malých podnikateľov 65%, stav verejných financií 63% opýtaných uviedlo zhoršenie situácie. Ak porovnáme očakávané postoje z júna 2013 a postoje v novembri 2013 (s. 8), tak vidíme, že nespokojnosť v týchto oblastiach rastie. Výrok hodnotíme ako pravdivý. Eurobaromater hodnotí hlavne dôležitosť, nie spokojnosť. V oblasti národnej ekonomiky sa počet nespokojných respondentov udržal na rovnakej hodnote (a naopak narástol počet spokojných respondentov v tejto oblasti). Podľa štatistík Eurobarometer z roku 2012 (jar) bola spokojnosť/nespokojnosť s jednotlivými atribútmi nasledovná*: kvalita života (str. 2): 67% spokojných - 33% nespokojných národná ekonomika (str. 9): 13% spokojných - 85% nespokojných zamestnanosť v krajine (str. 14): 7% spokojných - 92% nespokojných funkčnosť demokracie v krajine (str. 76): 33% spokojných - 66% nespokojných Na jeseň 2013 (momentálne najaktuálnejší) boli podľa výskumu Eurobarometer hodnoty nasledovné:* kvalita života (str. 2): 65% spokojných - 35% nespokojných národná ekonomika (str. 3): 14% spokojných - 85% nespokojných zamestnanosť v krajine (str. 7): 6% spokojných - 94% nespokojných funkčnosť demokracie v krajine (str. 68): 29% spokojných - 69% nespokojných * prípadný zvyšok tvoria nerozhodnutí respondenti Denník SME zverejnil priskum agentúry Focus . Tieto výsledky nemáme s ako s podobným prieskumom porovnať. Dátum zverejnenia analýzy: 11.03.2014 Naspäť Nahlásiť chybu

IVO

Focus


Kľúčovo, pretože v roku 2009 prepadla ekonomika v našej krajine a všetkých ďalších krajín Európy. V našej krajine to bolo o 5%.

Podľa údajov Eurostatu sa v roku 2009 prepadla slovenská ekonomika o 4,9 % . V tom roku HDP všetkých krajín EÚ zaznamenalo prepad, v priemere (EU 27) o 4,3%. Výrok hodnotíme ako pravdivý.

Eurostatu


Nebuďte nekorektný, rok 2009 a 10 bol poznačený 5 % prepadom rastu ekonomiky, mínus 5 %.

V roku 2009 vykazoval ekonomický rast Slovenska podľa údajov Eurostatu hodnotu -4,9% HDP a v roku 2010 + 4,2%. Takže P. Kažimír sa nemýli v čísle hospodárskeho rastu za rok 2009, avšak uvádza zlé číslo v prípade roku 2010. Výrok hodnotíme ako zavádzanie, keďže politik tvrdí, že oba roky boli poznačené prepadom rastu ekonomiky mínus 5 %. Dátum zverejnenia analýzy: 18.06.2012 Naspäť Nahlásiť chybu

Eurostatu


Kresťanskodemokratické hnutie hovorí, že je veľkým zástancom zrušenia Mečiarových amnestií. Používam to ako politický príklad. To znamená, že hovoria o Mečiarovi, že je zločinec a neviem čo s ním treba urobiť. Koho zobrali do svojho poslaneckého klubu? Pána Hlinu. Prečítajme si, čo pán Hlina písal, aké oslavné články na HZDS a na pána Mečiara. Jednoducho v mene zostavenia zlepenca sú pripravené pravicové strany odhodiť všetky hodnoty, len aby dali dohromady čosi, čo bude počtom nejaká alternatíva voči Smeru, ako takému.

Je pravdou, že KDH zastáva zrušenie Mečiarových amnestií a že Alojz Hlina sa stal členom poslaneckého klubu tejto strany. Pri pohľade na vyjadrenia a články poslanca Hlinu z minulosti bolo možné pozorovať isté sympatie k Vladimírovi Mečiarovi, hovoriť o "oslavných článkoch" je však výrazným zveličením jeho aktivít , keďže žiadne články, ktoré by mohli byť označené ako oslavné, sme nenašli. Keďže toto zveličenie výrazne zlepšuje argumentačnú pozíciu Roberta Fica, ktorá má priamy dopad na úroveň dôveryhodnosti KDH, výrok hodnotíme ako zavádzajúci.

Alojz Hlina je na Slovensku známy ako podnikateľ, poslanec NRSR a politický aktivista. Vo videu tv.sme.sk pripúšťa, že v roku 1994 volil Mečiarovo HZDS a o päť rokov neskôr, v roku 1999 po zásahu v Mečiarovej Elektre dal vyvesiť billboard s nápisom: " Nezatvárajte Mečiara, môže byť z toho občianska vojna. " V roku 2008 Hlina založil stranu s názvom Strana mladých demokratov, známu ostrým kritizovaním komunálnej politiky v Bratislave, ktorú zastupovala pravica, čím vtedy nepriamo oslaboval Mečiarových oponentov. Napriek týmto faktom, ktoré Hlina nevyvrátil ani vo viacerých medializovaných rozhovoroch ( pluska.sk , život.čas.sk ) v súčasnosti sympatizuje s KDH a na margo prípadnej pred- a povolebnej spolupráce tvrdí: „ Ak by sa nám aj nedarilo, neurobíme hodnotový kotrmelec.“ ( SITA )

Hlina sa do Národnej rady SR dostal v roku 2012 na kandidátke OĽaNO, z ktorého ešte v tom roku vystúpil. V roku 2014 založil stranu Občania a koncom novembra 2014 bol na ustanovujúcom sneme strany zvolený za jej predsedu. ( TASR, SITA )

Ako uviedla agentúra SITA vo svojom článku , KDH sa o zrušenie amnestií, udelených v roku 1998 bývalým premiérom a zastupujúcim prezidentom Mečiarom, snažilo už siedmy raz. Návrh ústavného zákona na zrušenie amnestií bol predložený do NRSR koncom septembra 2014. SMER návrh ani tentoraz nepodporil, a to aj napriek tomu, že pod návrh zákona sa podpísalo 60 signatárov z radov opozičných poslancov.

"Tieto amnestie v časti týkajúcej sa zavlečenia Michala Kováča ml. do cudziny a zmareného referenda, ktoré sa malo konať 23. a 24. mája 1997, sú zmätočné a ako také nezodpovedajú princípu právnej istoty, ktorý je neoddeliteľnou súčasťou princípov právneho štátu. Svojimi rozhodnutiami ( Mečiar. pozn. demagog.sk ) negatívne zasiahol do prirodzenej spravodlivosti a slušnosti v práve a zneužil právo,“ konštatuje opozícia.

Podľa vlády Ivety Radičovej amnestie „ b oli udelené v súvislosti so skutkami, pri ktorých dodnes existuje podozrenie, že sa na trestnej činnosti podieľali štátne orgány," zdôraznila Radičovej vláda vo vyhlásení. Proti zrušeniu amnestií vystupuje Robert Fico s tvrdením, že sú síce nemorálne, ale aj nezrušiteľné.

stal
pozorovať
aktivít
videu
pluska.sk
život.čas.sk
SITA
TASR, SITA
článku


Počas dvoch vlád Petra Pellegriniho sa učiteľom zvyšovali platy o 10 %, počas prvej vlády Igora Matoviča 0 % a teraz je to 1,5 %, pretože od 1. júla to majú byť 3 percentá, ale na celý rok je to rozpočime, rozpočítame, je to 1,5 %

Platy učiteľov sa opakovane zvyšovali uprostred roka, nie len 1. januára. Erik Tomáš sa pokúša rozdeliť zvýšenie o 3 percentá, tento prístup je však zavádzajúci, keďže aj v ním spomínanom prípade zvyšovania platov učiteľov sa tak dialo od septembra 2019.

Peter Pellegrini bol premiérom len jedenkrát , a to v rokoch 2018-2020.

V školskom roku 2019/2020 sa mali nástupné platy učiteľov zvyšovať o 10 % namiesto plánovaných 6. Pellegrini vtedy školským odborárom odporúčal zvyšovať nie od septembra, ale až od januára 2020. Nakoniec sa zvyšovali o 10 % aj v septembri 2019, aj v januári 2020.

V septembri 2019 Pellegrini tvrdil, že zvyšovanie platov učiteľov prestane byť do budúcna témou, lebo platy sa zvyšujú každý rok.

V auguste 2020 sa ministerstvo školstva vyjadrilo, že bude usilovať o zvýšenie platov učiteľom. Časť mala ísť na celoplošné zvýšenie platov a časť riaditeľom škôl na odmeňovanie aktívnych učiteľov. Vtedy bol premiérom Igor Matovič. V decembri 2020 taktiež ohlásilo, že by chcelo v roku 2021 vyplácať osobné príplatky učiteľom, to mala byť forma zvyšovania platov. Od 1. júla 2022 porastú platy učiteľov o 3 %. Školskí odborári žiadajú zvýšenie o 10 % s argumentom, že to nestačí a odvolávajú sa na infláciu.

jedenkrát

Nakoniec

porastú


Vláda bude pokračovať v rozvoji dopravnej infraštruktúry, osobitne rýchlostných ciest R2, R3, R4, R7.

Z eurofondov na 2014 – 2020 sa majú postaviť len dva úseky, oba na R2. Jedným z nich je obchvat Bánoviec nad Bebravou v polovičnom profile, druhým je úsek R2 Zvolen, východ – Pstruša. Podľa Kôňu bude „zo zostávajúcej alokácie na rýchlostné cesty možné ešte postaviť aj úsek R2 Košice-Šaca – Košice Oľšany.“ Tento úsek dlhý 21,5 kilometra však nepatrí medzi medzinárodne prioritné úseky.

programového vyhlásenia
Érseka
Národná diaľničná spoločnosť
eurofondov
R2 Ruskovce- Pravotice
Mýtna
Matej
Výstavba
R3 Nižná – Tvrdošín.
Rýchlostná cesta R4
R7
Národná diaľničná spoločnosť


(...) v pokrízovom období máme svoje medzinárodné záväzky.Zaviazali sme sa k vyrovnanému štrukturálnemu deficitu, de facto vyrovnanému hospodáreniu. A ten cieľ pre Slovensko bol stanovený na rok 2017.

SR naozaj má rozpočtové záväzky, ktoré vedú k vyrovnanému alebo prebytkovému rozpočtu. Tie by podľa posledného Programu stability malo splniť do roku 2018, kedy strednodobý rozpočtový cieľ nesmie presiahnuť úroveň 0,5% HDP. Výrok preto hodnotíme za pravdivý. V januári 2012 vznikla Zmluva o stabilite, koordinácii a riadení hospodárskej a menovej únie (.pdf), ktorú ratifikovalo 12 krajín EÚ. Slovensko túto zmluvu ratifikovalo listinou 17. januára 2013, čím sa zároveň zaviazalo, že najneskôr do 1. februára 2014 prijme potrebnú legislatívu ( Dôvodová správa ). Z tohto dôvodu vláda SR predložila návrh, ktorým sa mení a dopĺňa zákon č. 523/2004 Z. z. o rozpočtových pravidlách verejnej správy (pre detaily zmien a záväzkov pozri TASR ).

Dôvodová správa

zákon

TASR

Euroinfo

Programe stability Slovenskej repulibky na roky 2013-2016


Dnes už majú členské krajiny a národné parlamenty, ktoré môžu takisto ovplyvňovať legislatívu Európskeho parlamentu, ktoré môžu zablokovať dokonca prijatie nejakej legislatívy, tým že sa dohodnú, ale nie jeden parlament a nie jeden človek, musia sa dohodnúť ako výbor, musia podať námietku a keď sa ich nájde dostatočný počet na to, aby zablokovali, tak jednoducho môžu zablokovať aj národné parlamenty legislatívu EÚ to je práve vďaka Lisabonskej zmluve, ktorá platí od 1. decembra 2009

Je síce pravda, že právomoci národných parlamentov voči EÚ sa vďaka Lisabonskej zmluve posilnili, avšak tvrdenie, že môžu "zablokovať" prijatie nejakej legislatívy, považujeme za zavádzajúce, pretože samotné národné parlamenty môžu len "vrátiť" návrh naspäť Komisii, pričom tento návrh môže byť opäť v rovnakej podobe schválený Radou EÚ a Európskym parlamentom. Pod pojmom "zablokovanie" chápeme v podstate stiahnutie alebo odmietnutie návrhu.

Na základe Protokolu č. 1 o úlohe národných parlamentov v EÚ a Protokolu (č. 2) o uplatňovaní zásad subsidiarity a proporcionality (oba zahrnuté v Lisabonskej zmluve , str. 263 a 267) sa do istej miery zvýšili právomoci národných parlamentov. Národné parlamenty členských krajín môžu na základe týchto (okrem oblastí, kde má EÚ výlučnú právomoc) vysloviť parlamentnou väčšinou nesúhlas s predloženým návrhom zákona, pokiaľ nie je v súlade s princípom subsidiarity. "Každý národný parlament môže Európskej komisii doručiť svoje odôvodnené stanovisko, že daný návrh je v rozpore so zásadou subsidiarity. Ak takýto názor bude zastávať jedna tretina národných parlamentov, tak Európska komisia bude musieť návrh ešte raz posúdiť.Ak bude takýto názor zastávať jednoduchá väčšina hlasov národných parlamentov a Európska komisia bude chcieť svoj návrh aj naďalej udržať (nestiahne ho, ani nezmení) bude musieť vypracovať svoje odôvodnené stanovisko, ktoré bude postúpené Európskemu parlamentu a Rade EÚ. ... Následne Rada a Európsky parlament budú tiež posudzovať súlad návrhu so zásadou subsidiarity v prvom čítaní." (Citované z dokumentu MPSVR SR, str. 5-6)

Pri prvom pokuse o predloženie návrhu teda stačí nesúhlas tretiny národných parlamentov. V takomto prípade sa zvykne hovoriť o " žltej karte ". Komisia môže návrh prepracovať alebo jednoducho len jasnejšie odôvodniť opodstatnenosť daného návrhu. Ak je návrh odmietnutý aj pri druhom pokuse, tentokrát však väčšinou národných parlamentov, zvykne sa hovoriť o "oranžovej karte". Či je možné v legislatívnom procese pokračovať, by teda v konečnom dôsledku bolo na rozhodnutí Európskeho parlamentu a Rady a nie národných parlamentov. Tie môžu "prinútiť" Komisiu, prípadne Radu a Európsky parlament, aby návrh znovu preskúmali a vysvetlili dôvody na jeho prijatie, avšak samotné národné parlamenty nedokážu návrh "zablokovať" alebo stiahnuť.

Lisabonskej zmluve
dokumentu
žltej karte


...ak máme takú istú nezamestnanosť ako sme mali po vašej vláde, keď ste vy odišli z vlády v roku 2006...

V čase odovzdania vlády (máj 2006), ale aj prevzatia vlády Robertom Ficom (júl 2006) bola nezamestnanosť podľa Eurosatu 13,6% (máj) a 13,2% (júl), dnes je 14,1%. Podľa údajov Štatistického úradu SR to bolo pri odovzdávaní 13,5%, V poslednom kvartáli roku 2009 to bolo 13,9%. Podľa najnovších (4.6.2010) čísel nezamestnanosť v 1 kvartáli 2010 stúpla až na 15,1%. Tento údaj však Robert Fico ešte nemohol mať k dispozícii.

Eurosatu údajov


Predovšetkým čerpáme eurofondy ani nie na 50 %.

Výrok Jozefa Behýla hodnotíme ako nepravdivý, keďže ku koncu roka 2013 Slovensko čerpalo viac ako 50 % eurofondov.

pdf NSRR auguste


Jediné čo po vás zostalo (po skončení M. Flašíkovej Beňovej vo funkcii podpredsedníčky BSK v roku 2009, pozn.), podpísané 10 miliónové zmenky, ktoré ste podpísali deň pred mojim nástupom protizákonne.

Výrok hodnotíme ako pravdivý, pretože informácie z viacerých zdrojov nasvedčujú, že Monika Flašíková Beňová skutočne podpísala zmenky v hodnote približne 10 miliónov eur v čase keď končila vo funkcii podpredsedníčky BSK. Stalo sa tak dňa 21. decembra 2009, teda v čase keď bolo jasné, že novým predsedom BSK bude Pavol Frešo, ktorý bol do úradu zvolený 28. novembra 2009. Tieto zmenky súviseli so snahou o vybudovanie športovej haly v Petržalke.

hnonline.sk

pluska.sk

zápisnice

dokumente


Európska komisia nerokovala s americkou novou administratívou, Maroš Šefčovič bol v Amerike raz, nikto ho neprijal.

Maroš Šefčovič navštívil Spojené štáty americké ako Európsky komisár pre obchod a ekonomickú bezpečnosť dvakrát od nástupu Donalda Trumpa do úradu prezidenta Spojených štátov amerických. Počas oboch návštev Šefčovič jednal s vysokopostavenými predstaviteľmi americkej administratívy. Predsedníčka Európskej komisie Ursula von der Leyenová rokovala s americkým viceprezidentom JD Vanceom vo februári 2025. S predstaviteľmi novej americkej administratívy sa opakovane stretol aj Björn Seibert, šéf kabinetu predsedníčky Európskej komisie. Predstavitelia Európskej komisie tak niekoľkokrát rokovali so svojimi americkými náprotivkami o clách a obchodnej politike, Maroš Šefčovič bol v roku 2025 minimálne dvakrát vo Washingtone, kde ho prijali predstavitelia Trumpovej administratívy, preto výrok hodnotíme ako nepravdivý.

Šefčovičova návšetva Washingtonu vo februári 2025

Šefčovič bol ako zástupca Komisie prvýkrát vyjednávať o podmienkach nových ciel vo februári 2025, kedy americkej protistrane ponúkol ústupky. Počas návštevy Washingtonu sa zúčastnil štvorhodinového pracovného stretnutia v Bielom dome s predstaviteľmi americkej vlády, medzi ktorými boli aj tajomník pre obchod Howard Lutnick, splnomocnenec prezidenta pre obchod Jamieson Greer a predseda Národného ekonomického výboru Kevin Hasset.

Po stretnutí Maroš Šefčovič uviedol , že jedným z jeho cieľov bolo odloženie ciel voči krajinám Európskej únie, aby sa predišlo vzájomnej eskalácii v hospodárskych opatreniach. Počas stretnutia sa mal Maroš Šefčovič taktiež dopytovať na hlavné problémy, ktoré chce americká administratíva adresovať, aby ich mohla Európska únia lepšie pochopiť.

Počas návštevy Washingtonu slovenský eurokomisár taktiež navštívil podujatie s názvom „Európsko-americká kooperácia v obchode a ekonomickej bezpečnosti,“ ktorú organizoval American Enterprise Institute. Na tomto podujatí Šefčovič vystúpil s prejavom, v ktorom vyzdvihol doterajšie americko-európske obchodné vzťahy.

Šefčovičova návšteva Washingtonu v marci 2025

V marci 2025 sa Maroš Šefčovič vo Washingtone opäť stretol s prestaviteľmi Bieleho domu Howard Lutnickom, Jamiesonom Greerom a Kevinom Hassetom, s ktorými rokoval o plánovanom zavedení ciel zo strany Spojených štátov. Šefčovič počas pracovnej návštevy zdôraznil , že dosiahnutie spravodlivej a vyváženej obchodnej dohody je hlavnou prioritou Európskej únie.

Na rokovaní sa mal podľa informácií portálu Politico zúčastniť aj Björn Seibert , šéf kabinetu Ursuly von der Leyen, ktorý je hlavným poradcom predsedníčky Európskej komisie. Seibert sa mal podľa portálu Politico zúčastniť rokovaní s ľuďmi blízkymi Donaldovi Trumpovi hneď po prvom oznámení uvalenia ciel na oceľ a hliník vo februári 2025. Informáciu, že Seibert sa začiatkom roka stretol s členmi americkej Rady národnej bezpečnosti a Národnej ekonomickej rady potvrdila pre portál Politico aj hovorkyňa Európskej komisie.

Po zavedení ciel vo výške 20 až 25 % na európske produkty zo strany americkej vlády absolvoval Šefčovič začiatkom apríla 2025 dvojhodinový telefonický rozhovor s Jamiesonom Greerom a Howardom Lutnickom, počas ktorého objasnil pozíciu Európskej únie voči americkým clám.

Stretnutie predsedníčky Európskej komisie Ursuly von der Leyen s americkým viceprezidentom JD Vanceom

Začiatkom februára sa s americkým viceprezidentom JD Vanceom stretla samotná predsedníčka Európskej komisie Ursula von der Leyenová. Stretnutie sa odohralo v Paríži po skončení konferencie o umelej inteligencii organizovanej francúzskym prezidentom Emmanuelom Macronom len pár hodín po oznámení zavedenia 25 % amerických ciel na oceľ a hliník. Leyenová znovu potvrdila odhodlanosť Európskej únie naďalej udržiavať korektné obchodné vzťahy so Spojenými štátmi.

navštívil
dvakrát
nástupu
oboch
jednal
rokovala
predstaviteľmi
stretol
dvakrát
vyjednávať
ponúkol
zúčastnil
boli
uviedol
dopytovať
navštívil
vystúpil
vyzdvihol
stretol
Bieleho domu
rokoval
zdôraznil
zúčastniť
Björn Seibert
poradcom
zúčastniť
oznámení
stretol
potvrdila
zavedení
absolvoval
rozhovor
objasnil
stretla
odohralo
zavedenia
potvrdila
udržiavať


...ja som sa, (...), pozrel na štruktúru výberu dane z príjmu právnických osôb na Slovensku podľa regiónov a zistil som, že v regiónoch s nezamestnanosťou nad 20 percent tých regiónov je 10, Rimavská Sobota, Revúca, Kežmarok, Rožňava, Poltár, Sabinov, Veľký Krtíš, Vranov nad Topľou, Sobrance a Trebišov, (...) Tak v týchto regiónoch som bol veľmi prekvapený, sa vyberie na dani z príjmu právnických osôb, počúvajte dobre, približne 50 miliónov eur počas roka, za 12 mesiacov.

Kollár hovorí o hodnote výberu dane z právnických osôb v tzv. krízových regiónoch Slovenska. Keďže sme však nenašli žiadne dáta ohľadne výšky vyzbieraných daní z právnických osôb podľa regiónov, hodnotíme momentálne výrok ako neoveriteľný.

Ústredia
Pravde
r
ozpočtu na rok 2016


Do podmienok tvorby územných plánov bude zavedený princíp prevencie pred povodňami, havarijnými zosuvmi a inými nežiaducimi geodynamickými procesmi.

Nežiadúce geodynamické procesy neboli zavedené do zákona o štátnej správe pre územné plánovanie, ani do stavebného zákona . Napriek tomu mnoho obcí a miest územné plány aktualizuje podľa možných hrozieb a procesov. Sľub hodnotíme ako nesplnený.

zákona zákona aktualizuje


Rozsah právomocí (úradu európskeho prokurátora, pozn.) sa zužuje čisto na činy, ktoré poškodzujú finančné záujmy Európskej únie. Vyšetrovacie orgány sú v plnej kompetencii národného štátu. Jediné, čo je, sa delegujú národní prokurátori, žiadna európska inštitúcia nebude ani stíhať, (...) ani odpočúvať slovenských občanov.

Výrok Ivana Korcoka nadväzuje na skorší výrok Milana Krajniaka v tejto debate. Korcok má pravdu, že právomoci Úradu európskeho prokurátora (EPPO - European Public Prosecutor's Office) sa zužujú len na ciny, ktoré poškodzujú financné záujmy Európskej únie. Zvyšok Korcokovho vyjadrenia tiež kopíruje popis EPPO na stránkach Európskej komisie. Jeho vyjadrenie preto hodnotíme ako pravdivé.

stránkach
Euractiv
Tlacová správa


Nakoniec v tomto smere asi nemáme nejaké veľmi rozdielne názory, pretože nakoniec náš pozmeňovací návrh, nakoniec pozmeňovací návrh Igora Matoviča, ktorý mohol vzniknúť len vďaka podpisom poslancov strany Smer...

Podľa správy z agentúry TASR mohol poslanec Matovič predložiť svoj pozmeňovací návrh práve vďaka podpisom poslancov zo Smeru.

TASR


... Medzinárodný súd v Haagu, ktorý povedal v otázke odtrhnutia časti územia od Srbska Kosova, hoci to nebolo na podklade referenda, že je to v súlade s medzinárodným právom.

Medzinárodný súdny dvor (MSD) v Haagu síce konštatoval, že jednostranným vyhlásením nezávislosti Kosovo neporušilo žiadne medzinárodné právo, v stanovisku však nepotvrdil, že odtrhnutie Kosova od Srbska bez referenda bolo v súlade s medzinárodným právom. Medzinárodný súdny dvor sa teda nezaoberal právom na odtrhnutie či oddelenie. Výrok hodnotíme ako zavádzajúci.

Po vyhlásení nezávislosti Kosova v roku 2008 sa OSN naozaj obrátili na svoj súdny orgán – MSD v Haagu. Konzultovaná otázka znela: „Je jednostranné vyhlásenie nezávislosti provizórnymi inštitúciami kosovskej vlády v súlade s medzinárodným právom?“ MSD sa však skôr vyjadril k tomu, či bolo medzinárodné právo porušené. V rezolúcii č. 63/3 z 22. júla 2010 vydal poradné stanovisko, v ktorom konštatoval , že vyhlásením nezávislosti Kosova nebolo porušené medzinárodné právo, keďže žiadne takéto právo nezakazuje štátom deklarovať nezávislosť. Súdny dvor však explicitne nepotvrdil , že vyhlásenie nezávislosti bolo v súlade s medzinárodným právom.

Bezprostredne pred vyhlásením nezávislosti nebolo na území Kosova vypísané žiadne referendum. Jediné referendum týkajúce sa nezávislosti prebehlo v roku 1991 , kedy účasť dosiahla 81,01 % a v prospech nezávislosti hlasovalo 99,98 %. Jediným štátom, ktorý však vtedy uznal Kosovskú republiku, bolo Albánsko.

rezolúcii konštatoval nepotvrdil 1991


Pán poslanec Martvoň v tomto vyniká aj práve v týchto osobných atakoch, pretože mali sme v minulosti situáciu, keď použil v súvislosti s kolegom poslancom Osuským spojenie, že je univerzitný šašo, Béla Bugár ho okamžite vyzval na ospravedlnenie sa, neospravedlnil sa.

Prepisy rozpravy z NR SR potvrdzujú, že A. Martvoň naozaj použil 16. mája tohto roku pomenovanie "univerzitný šašo" na osobu P. Osuského. "No jasné, asi predtým ste bol socialista alebo dokonca univerzitný šašo. Môžem však ale teraz skonštatovať, že dostali ste aj nový titul parlamentný šašo." B. Bugár na to následne zareagoval: "Pán predseda, ja vás chcem poprosiť, aby ste vyzvali pána poslanca Martvoňa, aby sa ospravedlnil pánovi poslancovi Osuskému." Poslanec Martvoň sa k svojmu vyjadreniu už spätne nevrátil a neospravedlnil sa. Dátum zverejnenia analýzy: 09.09.2013 Naspäť Nahlásiť chybu

A. Martvoň
B. Bugár


Počúvate, aké návrhy sú vo Francúzsku, kde pri príjme 1 mil. € ročne chcú zaviesť 75% daň.

27. februára 2012 v relácii francúzskej televíznej stanice TF1 socialistický kandidát na prezidenta Francois Hollande skutočne oznámil, že chce uvaliť 75-percentnú daň na príjmy nad milión eur ročne. Podľa jeho slov je to jednoducho vec " patriotizmu akceptovať platenie extra dane, ktorá dostane krajinu späť na nohy" . Dodal , že „nie je možné, aby niekto mal tak vysoké príjmy“. Navyše sľúbil, že v prípade zvolenia zdaní aj príjmy nad 150-tisíc eur ročne, a to daňou 45 percent. Dátum zverejnenia analýzy: 12.03.2012 Naspäť Nahlásiť chybu

Francois Hollande
patriotizmu
Dodal


Na Úrade vlády sme viedli neuveriteľné súboje, kde sme ich (pozn. - Slovnaft) stále žiadali, aby prispôsobovali mieru zisku, pretože ta miera zisku je brutálna v Slovnafte.

Fico sa vyjadruje k rokovaniam, ktoré prebiehali počas krízových rokov 2008-2009. Podľa Hospodárskych Novín Slovnaft v roku 2008 dosiahol zisk 25 mil. eur, v roku 2009 sa však prepadol a bol v strate 56 miliónov eur. V roku 2010 sa mu podarilo vymaniť z červených čísel a dosiahol zisk 48 miliónov eur. Je ťažké posúdiť výšku zisku, ktorý by mal byť "brutálny". Napriek tomu vidíme, že ak by sme jeden z týchto prípadov vyhlásili za brutálny zisk, rok 2009 by sme klasifikovali ako "najbrutálnejšiu stratu". Počas týchto troch krízových rokov teda výsledky Slovnaftu nedosahovali "brutálny zisk". Dátum zverejnenia analýzy: 05.03.2012 Naspäť Nahlásiť chybu

Hospodárskych Novín


Ja som, a v konečnej miere nie je to nič prekvapujúce, mal stretnutie aj s pánom premiérom s 5 prezidentmi z priemyselných zväzov.

Úrad vlády SR dňa 11. 09. 2012 informoval o pracovnom stretnutí , na ktorom Minister práce, sociálnych vecí a rodiny Ján Richter a Predseda vlády SR Robert Fico konzultovali pripravovanú novelu Zákonníka práce s predstaviteľmi priemyselných a odborových zväzov:

informoval o pracovnom stretnutí


Bohužiaľ ako javí sa historický prepad predaja automobilov v Európe v tomto období.

Historický prepad predaja automobilov potvrdzujú štatistiky ACEA (Európska asociácia výrobcov automobilov), ktorá monitoruje situáciu v celej Európskej únii.

ACEA Výsledky začala Nárast pokles


Potom tu máme nezamestnanosť, ktorá je na 5%. Za vašej vlády (Ivety Radičovej, pozn.) bola nezamestnanosť na 14-15%.

Výrok porovnáva mieru evidovanej nezamestnanosti počas jednofarebnej vlády SMER-SD v roku 2018 a za vlády Ivety Radičovej v rokoch 2010 až 2012. Podľa ÚPSVaR dosiahla miera evidovanej nezamestnanosti na Slovensku v apríli 2018 hodnotu 5,42 % ( .xls , tab. 1). Vláda Ivety Radičovej pôsobila v úrade od júla 2010 do apríla 2012. V čase nástupu do vlády (júl 2010) bola miera evidovanej nezamestnanosti na úrovni 12,33 % ( .xls , tab. 4). Do konca roka 2010 vystúpila miera nezamestnanosti na Slovensku na úroveň 12,46 % ( .xls , tab. 4). V decembri 2011 dosiahla miera nezamestnanosti úroveň 13,59 % ( .xls , tab. 4) a v apríli 2012, kedy padla vláda Ivety Radičovej, sa miera evidovanej nezamestnanosti pohybovala na úrovni 13,40 % ( .xls , tab. 1). Z uvedených štatistík ÚPSVaR vyplýva, že počas vlády Ivety Radičovej neprekročila miera evidovanej nezamestnanosti hodnotu 14 %, ako to tvrdil Ľuboš Blaha. Najvyššia evidovaná miera nezamestnanosti bola vo februári 2012 a to 13,76 % ( .xls , tab. 4). Výrok preto hodnotíme ako nepravdivý.

.xls pôsobila .xls .xls .xls .xls .xls nezamestnanosť .xls


V júni 2012 na veľmi dôležitom summite, kde sme si povedali, lídri 27 členských štátov Európskej únie, že odpoveď na krízu je hlbšia integrácia Európskej únie. Teda väčšie spájanie sa, viac spoločných inštitúcii, silnejšia pozícia inštitúcii, ktoré dnes pracujú na úrovni Európskej únie.

Závery zo summitu Európskej rady v júni 2012 skutočne hovoria o hlbšej integrácii, čo sa týka hospodárskej a menovej únie a spomínajú posilnenie spoločných inštitúcií. Správa samotná však nehovorí, že odpoveďou na krízu je hlbšia integrácia Európskej únie. Nevieme však vylúčiť, že takéto tvrdenie zaznelo počas rokovania, preto považujeme výrok za neoveriteľný.

Vyhlásenie zo summitu Eurozóny, dňa 29. júna 2012 (.pdf), nehovorí nič o hlbšej integrácii alebo o silnejšej pozícii inštitúcií EÚ. Predmetom tohto vyhlásenia je "...zriadenie účinného jednotného dozorného mechanizmu pre banky v Eurozóne...Na základe toho, by EMS mohol priamo rekapitalizovať banky..."

Hlavnou témou záverov z Európskej rady, 28. a 29. jún 2012 (.pdf), je Pakt pre rast a zamestnanosť, ktorý obsahuje opatrenia, ktoré majú členské štáty prijať, aby sa obnovila dôvera, rast a aby napätie na finančných trhoch klesalo. Jediná veta, ktorá hovorí o posilnení Európskej únie je nasledovná: "...Opätovne potvrdzujeme, že sme odhodlaní zachovať hospodársku a menovú úniu a postaviť ju na pevnejšie základy pre budúcnosť..." Konkrétne predstavy o pevnejších základoch však v záveroch nie sú. Závery sa ďalej venujú podrobnému vysvetleniu Paktu pre rast a zamestnanosť a konkrétnym krokom, ktoré treba prijať.

Predseda európskej rady predložil správu s názvom " Smerom k skutočnej hospodárskej a menovej únii ", ktorá stanovuje 4 základné kamene hospodárskej a menovej únie: "1. Integrovaný finančný rámec, 2. Integrovaný rozpočtový rámec, 3. integrovaný rámec hospodárskej politiky, 4. posilnená demokratická legitimita a zodpovednosť." Konkrétny plán sa však ešte musí vypracovať.


Naša politika je jasná a môžu si to ľudia porovnať s tým, čo sme robili, keď bola veľká migračná kríza v roku 2015. Ani 1 migrant nelegálny sa sem nedostal. Bola to práve zásluha vtedajšieho ministra vnútra Kaliňáka a ďalších, ktorí urobili kus roboty.

Nelegálna migrácia existovala aj počas vlád Roberta Fica. Hraničná a cudzinecká polícia si o nej vedie štatistiky. V roku 2015 Hraničá a cudzinecká polícia evidovala vyše 2000 prípadov nelegálnej migrácie a viac ako 200 prípadov neoprávneného prekročenia štátnej hranice. Počas druhej Ficovej a Pellegriniho vlády, polícia evidovala tisíc až dvetisíc prípadov nelegálnej migrácie ročne. Výrok Juraja Blanára preto hodnotíme ako nepravdivý.

V roku 2015 vypukla nová migračná kríza v dôsledku eskalácii konfliktov na Blízkom východe. Počet migrantov prichádzajúcich do Európy sa zvyšoval a za jeden rok dosiahol až 1,3 milióna ľudí .

Mnohé vlády členských štátov Európskej únie reagovali zatvorením hraníc a negatívnym stanoviskom voči prijímaniu prichádzajúcich utečencov. Rada Európskej únie v reakcii na situáciu schválila prerozdeľovanie utečencov na základe povinných kvót. Slovensko malo prijať 802 utečencov no vláda na čele s premiérom Róbertom Ficom avizovala , že rozhodnutie o kvótach implementovať nebude a rozhodla sa podať kvôli tomuto rozhodnutiu rady žalobu na Súdny dvor v Luxemburgu.

Napriek nesúhlasu s povinnými kvótami vtedajšia vláda Roberta Fica rozhodla prijať stovku utečencov, ktorí prišli do Európy a nachádzali sa v gréckych a talianskych utečeneckých táboroch. Nakoniec veľká časť sa veľká časť z nich vrátila späť do Iraku, pretože proti prijatiu sa postavili obce, v ktorých mali byť utečenci umiestnení.

Podľa štatistík vedených Hraničnou a cudzineckou políciou, nelegálny migrácia existovala aj počas predošlých Ficových vlád. V roku 2015 evidovala Hraničná a cudzinecká polícia 2535 prípadov nelegálnej migrácie a 222 prípadov neoprávneného prekročenia štátnej hranice (. pdf , str 26). V období 2012-2020, teda počas druhej a tretej Ficovej vlády a Pellegriniho vlády, polícia evidovala tisíc až dvetisíc prípadov nelegálnej migrácie ročne.

1,3 milióna ľudí
zatvorením hraníc
prijať
avizovala
rozhodla prijať
štatistík
pdf
evidovala


Ústavne je predpokladom pre výkon tejto veľmi silnej funkcie jednak nestraníckosť, nestrannosť a potom odbornosť a spoľahlivosť.

P. Paška nesprávne uvádza, že predpoklady na výkon funkcie generálneho prokurátora sa nachádzajú Ústave SR. Odborné predpoklady sa na nachádzajú len v zákone o postavení generálneho prokurátora. V ústave SR sú práva a povinnosti prokuratúry zakotvené v ôsmej hlave, ktorá však nehovorí o žiadnych predpokladoch pre výkon funkcie generálneho prokurátora. Čl.151 ústavy (pdf, s.22): "Podrobnosti o vymenúvaní a odvolávaní, právach a povinnostiach prokurátorov a organizácii prokuratúry ustanoví zákon." Zákon o prokuratúre č. 153/2001 Z.z. upravuje pôsobnosť a postavenie generálneho prokurátora. Stanovuje iba nasledujúce predpoklady, ktoré obsahuje §7 ods.3: "Za generálneho prokurátora môže byť vymenovaný len prokurátor, ktorý dosiahol vek najmenej 40 rokov a aspoň päť rokov vykonával justičnú prax, ak s vymenovaním súhlasí. Splnenie týchto podmienok overuje národná rada pred hlasovaním o návrhu na vymenovanie." Zákon nehovorí o predpokladoch, ktoré uvádza P. Paška. Pravidlo o nestraníckosti však nachádzame v § 8 ods. 3, ktorý ustanovuje že NR SR navrhne prezidentovi odvolanie generálneho prokurátora v prípade, že sa stane členom politickej strany alebo hnutia alebo začne vykonávať funkciu nezlúčiteľnú s funkciou prokurátora. Dátum zverejnenia analýzy: 18.03.2013 Naspäť Nahlásiť chybu

ústavy
§7
§ 8


Ak sme vyzvali túto vládu, aby neprijímala také rozhodnutia ekonomického a hospodárskeho charakteru, akým sme boli svedkami pri podpisovaní nevýhodných PPP projektov, napríklad pri stanovení uchádzača o mýto, pri predaji emisií a tak ďalej, lebo vieme, čo sa na ministerstvách robím, vieme pán minister.

Nevieme, ako Ján Figeľ myslel svoj výrok.


Všetci vaši poslanci, europoslanci, hlasovali za ten nezmysel, čo prišiel z Európskej únie, máme zrušiť od tridsiateho piateho roku registráciu spaľovacích motorov.

Zástupcovia členských krajín EÚ sa v lete minulého roka dohodli na ukončení predaja áut so spaľovacími motormi, ktorý má platiť od 1. januára 2035. Európsky parlament toto rozhodnutie potvrdil 14. februára 2023, kedy odsúhlasil zmenu Nariadenia Európskeho parlamentu a Rady (EÚ) 2019/631 , ktoré stanovuje emisné normy CO2 pre nové osobné vozidlá a nové ľahké úžitkové vozidlá. Spomedzi slovenských europoslancov za návrh hlasovali ôsmi z nich. Menovite Monika Beňová, Lucia Ďuriš Nicholsonová, Vladimír Bilčík, Robert Hajšel, Michal Wiezik, Martin Hojsík, Michal Šimečka a Katarína Roth Neveďalová. Keďže Monika Beňová a Katarína Roth Neveďalová sú jediní zástupcovia strany Smer-SD v Európskom parlamente a v súčasnosti nezávislý Robert Hajšel bol v roku 2019 zvolený do funkcie za rovnakú stranu, tak výrok hodnotíme ako pravdivý.

ukončení predaja
2019/631
ôsmi
jediní


Toľkoto majetku sa predalo za Jána Slotu - 533 miliónov eur...

Údaje o tom, koľko majetku sa predalo za Jána Slotu nie sú dostupné. Posledné rozpočty a záverečné správy mesta Žilina sú dostupné na stránkach mesta od roku 2005. Archív neponúka záverečné účty a rozpočty staršie ako 2005. Výrok preto hodnotíme ako neoveriteľný.

správy Archív


Nám už teraz chýbajú vysoké stovky, možno tisícky lekárov, hovorí aj sa, že nám chýba 14-tisíc sestier.

Personálna situácia v slovenskom zdravotníctve je dlhodobo problematická. O chýbajúcom zdravotníckom personále hovoria viaceré inštitúcie vrátane Komory sestier či ministerstva zdravotníctva. Podľa odhadov ministerstva zdravotníctva chýba na Slovensku minimálne2-tisíc lekárov a 4-tisíc sestier, pričom niektoré odhady hovoria až o 14-tisícoch chýbajúcich sestier. Výrok Michala Trubana preto hodnotíme ako nepravdivý.

Bývalá ministerka zdravotníctva Zuzana Dolinková ešte v novembri 2023 vyhlásila , že na Slovensku chýba okolo 2-tisíc lekárov. Ide podľa nej o konzervatívny a hrubý odhad, situácia môže byť ešte horšia.

Výrazný nedostatok má Slovensko najmä všeobecných lekárov. Podľa dát Úradu pre dohľad nad zdravotnou starostlivosťou (ÚDZS) chýbalo k začiatku minulého roka spolu 713 všeobecných lekárov z toho 484 lekárov pre dospelých a 229 lekárov pre deti a dorast ( .pdf , s. 77). Podľa dát viac ako 280-tisíc občanov Slovenskej republiky, nemá svojho všeobecného lekára.

Podľa dát Inštitútu zdravotnej politiky z roku 2019 chýbalo na Slovensku 3500 lekárov a približne 2000 ďalších lekárov bolo v dôchodkovom veku.

Na základe údajov Národného centra zdravotníckych informácií (NCZI) na Slovensku v roku 2022 pracovalo vyše 20-tisíc lekárov. V roku 2021 u nás pripadalo na tisíc obyvateľov 3,7 lekára ( .pdf , s. 2), pričom priemer Európskej Únie je 4,1 lekára. Za predpokladu zachovania aktuálnych podmienok a požiadaviek Rady pre rozpočtovú zodpovednosť (RRZ) počíta s miernym rastom lekárov v strednom a dlhodobom horizonte. Ani tento rast však nebude podľa rady stačiť na úplné naplnenie potrieb starnúcej generácie.

Ešte alarmujúcejšia je situácia ohľadom zdravotných sestier. Slovenská komora sestier a pôrodných asistentiek (SKSaPA) v tlačovej správe uvádza, že na Slovensku chýba aktuálne vyše 14-tisíc sestier. Ministerstvo zdravotníctva je vo svojich odhadoch konzervatívnejšie a hovorí o deficite minimálne 4-tisíc sestier. Kým na Slovensku v roku 2021 pripadlo na tisíc obyvateľov 5,7 zdravotnej sestry ( .pdf , s. 2), priemer Európskej Únie je 8,4 sestry.

Navyše hrozí, že sa nedostatok sestier bude v nasledujúcich rokoch ešte prehlbovať vzhľadom na ich vysoký priemerný vek. Podľa SKSaPA hrozí, že do roku 2030 prídeme o 20% všetkých sestier.

Jedným z hlavných problémov nedostatku sestier je aj ich odchod do zahraničia. Rozhodujúcim dôvodom je podľa SKSaPA predovšetkým nižšia mzda.

Podľa analýzy Národnej banky Slovenska sa dlhodobo neriešené problémy v zdravotníctve vrátane nedostatku sestier a lekárov podpíšu na prehĺbení nenaplnenej zdravotnej starostlivosti na Slovensku ( .pdf , s. 32).

vyhlásila .pdf nemá chýbalo 20-tisíc .pdf 4,1 počíta 14-tisíc hovorí .pdf 8,4 20% dôvodom .pdf


...tento rozpočet je ešte unikátny v jednej veci, že prvýkrát pomenoval cieľ vyrovnaného nominálneho hospodárenia... V roku 2018 s deficitom 0,00.

Rozpočet verejnej správy pre rok 2018 je naplánovaný s vyrovnaným nominálnym hospodárením, teda deficitom verejnej správy na úrovni 0,00%. Výrok preto hodnotíme ako pravdivý. Návrh rozpočtu verejnej správy na roky 2016-2018 (. pdf , s.2) si skutočne stanovuje pre rok 2018 cieľ v podobe nulového deficitu verejnej správy: " V súlade s Programom stability Slovenska na roky 2015-2018 je cieľová hodnota deficitu verejnej správy na rok 2016 stanovená vo výške 1,93 % HDP. V ďalších rokoch sa predpokladá znižovanie deficitu na úroveň 0,42 % HDP v roku 2017, zodpovedajúcej dosiahnutiu strednodobého rozpočtového cieľa a po prvýkrát sa navrhuje hospodárenie rozpočtu verejnej správy v roku 2018 na úrovni 0,00 % HDP. " Ak by sa tento cieľ splnil, bolo by to vôbec po prvýkrát v samostatnej histórii Slovenska, kedy by sme mali nominálne vyrovnaný štátny rozpočet. Rada pre rozpočtovú zodpovednosť vysvetľuje potrebu približne vyrovnaného hospodárenia štátu: ".. približne vyrovnané hospodárenie sa vyžaduje od krajín aj v rámci Paktu stability a rastu a Fiškálneho kompaktu. Lenže nie je jednoduché povedať, čo presne znamená približne vyrovnané hospodárenie. Na tieto účely sa zadefinoval v európskej legislatíve tzv. štrukturálny deficit, ktorý očisťuje Eurostatom zverejnené čísla o vplyv hospodárskeho cyklu a o jednorazové a dočasné opatrenia. Takto skonštruovaný indikátor totiž lepšie zachytáva strednodobé trendy vo verejných financiách ." Dátum zverejnenia analýzy: 23.11.2015 Naspäť Nahlásiť chybu

pdf
prvýkrát
Rada pre rozpočtovú zodpovednosť


Hoci každý trochu informovaný človek vedel už od štvrtku, aká je situácia na Kysuciach. (snehová kalamita, pozn.)

Informácie o kalamite na Kysuciach boli v médiách už od štvrtku 16.2.2012 ako tvrdil aj Marek Maďarič. Informoval o tom napríklad portál aktuality.sk .

aktuality.sk


...viacerí naši starostovia mi povedali, najmä na východe Slovenska, že dostali od funkcionárov Smeru miestnych asi taký oznam, že nemajú šancu na eurofondy, pokiaľ sú v SDKÚ. Že ak chcú mať šancu na eurofondy, musia vystúpiť z SDKÚ a vstúpiť do Smeru.

Podobne, ako v prípade Mečiara, neoveriteľné.


Európska komisia povedala, že budú môcť členské štáty presúvať finančné prostriedky až do výšky 8 % z eurofondov v rámci operačných programov. Tu by sme k týmto 527 miliónom mohli dodatočne získať ďalších niekoľko 100.000.000 eur.

Európska komisia ohlásila novú investičnú iniciatívu na zmierňovanie škôd spôsobených pandémiou COVID-19. Jej súčasťou je aj návrh, aby členské štáty nemuseli Únii vracať tzv. predbežné financovanie eurofondov, ktoré by za normálnych okolností vracať museli. Slovensko by malo mať v rámci tejto pomoci k dispozícii 527 miliónov eur. Okrem toho v „iniciatíve (to) bola jedna z flexibilít (ktorá umožnila) presúvanie 8 % z alokácie na prioritnú os do inej osi v rámci fondu, alebo teda operačného programu,” uviedlo Zastúpenie EK na Slovensku pre portál Demagóg.SK. Koľko peňazí priniesol práve tento nástroj, závisí od konkrétnych presunov v rámci operaćných programov. Celkovo by však Slovensko mohlo v rámci tejto európskej pomoci získať 2,5 miliardy eur. Tvrdenie Richarda Rašiho preto hodnotíme ako pravdivé.

ohlásila je malo


Na budúci rok nám chýba k cieľu dnes (3% deficit), podľa dnešných výpočtov 566 miliónov eur.

Pre budúci rok 2014 je plánovaný pokles deficitu verejných financií na úroveň 2,3%, čo si vyžiada konsolidačné opatrenia na úrovni 566 mil. eur . "Pre splnenie tohto cieľa sa bude vláda SR sústreďovať na opatrenia zamerané hlavne na optimalizáciu úradov (program ESO), čo prinesie úsporu verejných financií, zefektívni činnosti a prinesie lepšie služby občanom a podnikateľom," konštatuje rezort financií v návrhu východísk rozpočtu verejnej správy na roky 2014-2016. Tento dokument má byť v predstavený v súčasnosti na najbližšom rokovaní vlády. Dátum zverejnenia analýzy: 29.04.2013 Naspäť Nahlásiť chybu

opatrenia


Ale to nie je ten istý tender (propagácia financovania projektu z operačného programu, pozn.). To je druhá súťaž. To je paralelná druhá súťaž. Ja nespochybňujem právne služby, ale toto sa týka propagácie za 130 miliónov eur.

Igor Matovič hovorí pravdu. 13. septembra 2012 boli do Vestníka verejného obstarávania zaslané až tri zadania verejného obstarávania, ktoré sa líšili názvom zákazky. Jednou z nich je spomínaná súťaž "Informovanosť a publicita" za 130 miliónov euro. 1. Informovanosť a publicita , 2. O borné poradenské služby . 3. Poradenské služby pre manažérske systémy a verejné obstarávanie V Oznámení o vyhlásení a rovnako v Oznámení o výsledku verejného obstarávania zákazky Informovanosť a publicita z 10 septembra 2012 sa uvádza: "Názov pridelený zákazke: Informovanosť a Publicita Stručný opis zákazky alebo nákupu (nákupov): Predmetom zákazky je komplexné zabezpečenie plnení týkajúcich sa publicity a informovanosti, najmä pre projekty financované/spolufinancované zo štrukturálnych fondov a Kohézneho fondu a z iných verejných rozpočtov. Plnenia budú realizované najmä prostredníctvom komunikačného poradenstva, vrátane realizácie prieskumov, tvorby a asistencie pri uplatňovaní stratégií, návrhov, prípravy a realizácie/dodávky/produkcie komplexných informačných a edukačných kampaní non profit marketingového typu aj jednotlivých aktivít zacielených na zdieľanie informácií, ktoré pozostávajú z návrhov a realizácie informačných materiálov (informačná/reklamná/vysvetľujúca tabuľa), stretnutí, propagačných materiálov a reklamných predmetov, pričom publicita a informovanosť má byť zabezpečená prostredníctvom printových a elektronických médií na regionálnej aj národnej úrovni." Suma podľa Oznámenia i výsledku : "Celková konečná hodnota zákazky (zákaziek) Hodnota 130 000 000,0000 EUR Bez DPH" Rovnako dňa 13. septembra 2012 bolo odoslané Oznámenie o vyhlásení verejného obstarávania zákazky Odborné poradenské služby : "Názov pridelený zákazke verejným obstarávateľom: Odborné poradenské služby." "Stručný opis zákazky alebo nákupu: Predmetom zákazky je poskytovanie odborných poradenských služieb pre inštitúcie verejnej správy SR/ verejných obstarávateľov (ďalej len prijímatelia). Poskytovateľ odborných poradenských služieb musí disponovať potrebnými vedomosťami, odbornými znalosťami a skúsenosťami z praxe, zároveň musí mať schopnosť posúdiť situáciu v rámci relevantného segmentu trhu, a to v nasledovných oblastiach: p rávne služby a/alebo audit a/alebo informačno-komunikačné technológie (ďalej len IKT) a/alebo softvérové technológie." Cena VO za Odborné poradenské služby nie je známa, keďže Regionálna obstarávacia agentúra ešte nezverejnila výsledky výberového konania. Rovnako dňa 13. septembra 2012 bolo odoslané Oznámenie o vyhlásení verejného obstarávania zákazky Poradenské služby pre manažérske systémy a verejné obstarávanie : Stručný opis zákazky alebo nákupu (nákupov) Predmetom zákazky je poradenská činnosť pri procesoch obvyklých v nasledovných oblastiach: v zabezpečení manažérskych systémov (riadenie kvality, riadenie ochrany životného prostredia a bezpečnosť a ochrana zdravia pri práci), v certifikácii manažérskych systémov (riadenie kvality, riadenie ochrany životného prostredia a bezpečnosť a ochrana zdravia pri práci) a vo verejnom obstarávaní (v zmysle zákona o verejnom obstarávaní a súvisiacej platnej legislatívy). ... Odborné poradenstvo zahŕňa minimálne nasledovné činnosti: poskytovanie konzultácií, vypracovanie návrhov a odporúčaní, analýz, stanovísk, odborných posudkov, procesných dokumentov a iných odborných dokumentov ako aj vystavovanie certifikátov, resp. poskytovanie iných odborných činností v príslušnej oblasti pôsobenia poskytovateľa na základe konkrétnych požiadaviek objednávateľa služby. Podrobný opis predmetu zákazky bude uvedený Cena VO za Poradenské služby pre manažérske systémy a verejné obstarávanie nie je známa, keďže Regionálna obstarávacia agentúra ešte nezverejnila výsledky výberového konania. Dátum zverejnenia analýzy: 22.04.2013 Naspäť Nahlásiť chybu

Informovanosť a publicita

O borné poradenské služby

Oznámení o vyhlásení

Oznámenia i výsledku

ešte nezverejnila

ešte nezverejnila


V našom tábore v Medveďove, kde sú vlastne zaistení nelegálni migranti, tak po jednom vyhlásení nemeckého predstaviteľa o tom, že berú všetkých sýrskych utečencov, ja by som nenazýval vzburou, búchali ešusmi po stoloch, okamžite chceli ísť, pretože ich Nemci pozvali.

Dňa 3. septembra sa migranti umiestnení v Útvare policajného zaistenia pre cudzincov Medveďov vzbúrili, avšak nie na popud vyhlásenia nemeckej kancelárky o tom, že Nemecko prijme Sýrskych utečencov, alebo kvôli informáciám o obnovení vlakovej dopravy z Maďarska smerom na západ. Výrok teda hodnotíme ako zavádzajúci. Ľudia zachytení v Medveďove sa vzbúrili kvôli medializovanej informácii, že Maďarsko začína púšťať za hranice vlaky smerujúce do Rakúska a Nemecka. Nešlo teda primárne o nemecké vyjadrenie o prijatí sýrskych utečencov. SITA informovala o danom incidentne nasledovne: " Približne 60 ľudí v tábore pre utečencov v Medveďove sa zabarikádovalo v jedálni, zasahovali kukláči i ťažkoodenci, no pri zásahu sa nikto nezranil. Väčšina nelegálnych migrantov pochádzala zo Sýrie a Afganistanu, v tábore čakajú na vyhostenie zo Slovenska. O 13:00 polícia akciu ukončila a kukláčov stiahla. Ako uviedol hovorca ministerstva vnútra Petar Lazarov, vysvetlili im, že ich vrátia späť do Maďarska. " Ozývajú sa však aj tvrdenia, že polícia proti nim použila donucovacie prostriedky, čo následne odštartovalo medializovanú kauzu o hrubom zásahu polície: " Ombudsmanka preveruje postup polície voči utečencom v Útvare policajného zaistenia pre cudzincov Medveďov z vlastnej iniciatívy, čo jej umožňuje zákon o verejnom ochrancovi práv. Právnikov svojej kancelárie poverila, aby vykonali prieskum postupu polície voči utečencom umiestneným v tábore Medveďov, a tiež aby preskúmali postup polície z hľadiska obsahu novinárskeho textu, ktorý bol zverejnený v nedeľu 6. septembra. " Čo sa týka vyjadrení nemeckých predstaviteľov, týkali sa výnimky s Dublinského dohovoru, na základe ktorého by žiadosť o azyl mala byť podávaná v krajine na územie ktorej vstúpila daná osoba ako prvé. O tak sýrski utečenci na základe výnimky môžu žiadať aj v iných krajinách, ako napríklad Nemecko. V prospech tejto výnimky prehovorili zástupcovia Nemecka a Francúzska. Dátum zverejnenia analýzy: 14.09.2015 Naspäť Nahlásiť chybu

vzbúrili SITA kauzu týkali prospech


Na tej balkánskej ceste takisto sú Sýrčania a takisto sú ľudia z Afganistanu.

Agentúra FRONTEX túto trasu označuje presnejšie ako západnú balkánsku cestu. Zlievajú sa tam dva utečenecké prúdy, a síce z krajín západného Balkánu a z krajín Ázie, prípadne z Grécka a Turecka, kadiaľ prechádzajú utečenci z Afriky. Agentúra Frontex potvrdzuje, že touto cestou prechádza najviac občanov Sýrie a Afganistanu. Výrok poslanca Poliačika preto hodnotíme ako pravdivý.

FRONTEX
43 360
.pdf
.pdf


Štát a samosprávy dokopy zamestnávajú okolo 400 tisíc ludí. Niečo cez 400 tisíc.

Presný počet zamestnancov štátu a samosprávy uvádza portál cenastatu.sk , podľa ktorého vo verejnej správe SR pracovalo za rok 2016 407 tisíc osôb. Rovnaké číslo sa uvádza v Hlavnej knihe Rozpočtu verejnej správy na roky 2016- 2018, ktorý bol schválený Národnou radou SR. Výrok hodnotíme ako pravdivý.

cenastatu.sk

Hlavnej knihe


Takisto, keď si máme povedať pravdu, tak tým človekom, ktorý prvý na Slovensko doniesol skutočných teroristov, bol Robert Fico. (...) pritiahol sem 8 zločincov z Guantánama a dnes sa slobodne pohybujú po Slovensku a v celej Európskej únii.

Z väznice Guantanámo sme skutočne prijali osem bývalých väzňov ako súčasť dohody z roku 2009. Tieto osoby však nikdy neboli z terorizmu obvinené, a tak ani súdené či usvedčené. Nie je tak legitímne referovať k nim ako k teroristom alebo zločincom. Výrok hodnotíme ako zavádzajúci. Rozhodnutie o prijatí bývalých väzňov pochádza už z roku 2009, kedy sme sa ponúkli, že pomôžeme týchto ľudí integrovať v rámci dohody s USA. Ministerstvo vnútra v stanovisku uviedlo : " Slovenská republika v roku 2009 privítala rozhodnutie amerického prezidenta Baracka Obamu zatvoriť kontroverzné väzenie v Guantáname. Už vtedy sme sa pripojili k iniciatíve niektorých členských štátov NATO, Európskej únie a iných krajín a v roku 2010 sme prijali tri osoby, ktoré boli zadržiavané v tejto väznici, a poskytli sme im podmienky na to, aby v Európe mohli začať nový život ." Slovensko prijalo prvých troch bývalých väzňov z Guantánama v roku 2010. Išlo o Egypťana, Tunisana a občana Azerbajdžanu, ktorí boli na Kube väznení približne osem rokov. Americké úrady ich podozrievali zo spolupráce s teroristickými organizáciami, tieto podozrenia však neboli dokázané. V iniciatíve SR pokračovala v roku 2013, keď prijala ďalších troch väzňov. Podľa správy TASR z prvých troch prijatých väzňov na území SR zostal len jeden. 20.11. 2014 Slovenská republika opäť prijala dvoch bývalých väzňov z Guantanáma. Išlo o občanov Tuniska a Jemenu, ktorí taktiež nikdy neboli obvinení alebo súdení, ako zdôrazňovalo aj Ministerstvo vnútra. " Tak ako v prípade prvých transportov, aj v tomto ide o osoby, ktoré nikdy neboli podozrivé a ani obvinené z trestného činu terorizmu, a pre SR nepredstavujú žiadne bezpečnostné riziko. Ide o pokračovanie dohody s USA z roku 2009, " informoval Peter Lazarov, hovorca Ministerstva vnútra SR. " Osoby budú zaradené do trojročného programu integrácie, teda v priebehu troch rokov budú integrované do slovenskej spoločnosti. Ich ľudské práva budú dodržiavané. Z bezpečnostných a taktických dôvodov sa nebudeme vyjadrovať k miestu ich pobytu ," doplnil Peter Lazarov. Zdroj: TASR K otázke bývalých väzňov sa v decembri 2015 vyjadril aj minister Kaliňák v reakcii na otázku v pléne NR SR. Podľa jeho odpovede sa časť mužov vrátila do domovských krajín a na území SR ich ostalo päť, presná tak nie je ani druhá časť výroku, podľa ktorej sa slobodne pohybujú po Slovensku a EÚ. Kaliňák taktiež zdôraznil, že žiaden z mužov nepredstavoval počas svojho pobytu v SR bezpečnostnú hrozbu, zostávajúci piati sú monitorovaní a v procese integrácie. Dátum zverejnenia analýzy: 11.01.2016 Naspäť Nahlásiť chybu

uviedlo prijalo TASR prijala TASR vyjadril


Z tej možnosti používať materinský jazyk pred orgánmi obce a inými orgánmi verejnej správy vytvára povinnosť, to znamená po novom, každá jedna obec bude musieť, bude musieť vyjsť v ústrety, či už cestou zamestnancov alebo tlmočenia.

V súčasnosti platný zákon č. 184/1999 Z.z. o používaní jazykov národnostných menšín garantuje v §2 právo, že v obciach, kde počet obyvateľov hlásiacich sa k národnostnej menšine presiahne 20%, je možné používať v úradnom styku jazyk menšiny. Toto právo je garantované pri komunikácii so všetkými orgánmi verejnej správy v obci.Návrh novely zákona teda nezavádza túto povinnosť ako úplnú novinku. Rozširuje ho však aj na ústnu komunikáciu, nie len písomnú, ako tomu bolo doteraz (§2, ods. 3). Navyše, §7 aktuálneho zákona č.184/1999 Z.z. znie: "(1) Orgán verejnej správy a jeho zamestnanci sú povinní používať v úradnom styku štátny jazyk /1/ a za podmienok ustanovených týmto zákonom a osobitnými zákonmi môžu použiť aj jazyk menšiny." Navhované novelizované znenie mení slová "môžu použiť" na "používajú" (čl. I, bod 15 návrhu), takže hoci aj v súčastnosti majú orgány verejnej správy podľa zákona povinnosť vytvárať podmienky pre používanie jazykov národnostných menšín, návrh novely túto povinnosť sprísňuje.

novely zákona


Po dvoch rokoch máme z druhého najvyššieho rastu cien v eurozóne za Radičovej vlády rast cien nulový.

Podľa Eurostat (harmonizovaného indexu spotrebiteľských cien - medziročná zmena) bola inflácia v apríli 2012 2. najvyššia v eurozóne, keď inflácia na Slovensku bola rovnako vysoká ako v Taliansku na úrovni 3,7%. Vyššiu infláciu z krajín eurozóny mala Malta. Je tiež pravdou, že súčasná miera inflácie je na nulovej úrovni. Výrok hodnotíme ako pravdivý.

Eurostat januári inflácie februári inflácie Marcová


...sa pripravuje, že sa pripravuje taká novelizácia zákona o prokuratúre, kde prakticky dôjde k totálnym čistkám na úrovni okresných a krajských prokurátorov. Budú v podstate úplne odstavení pokiaľ ide o čakateľov na prokuratúre a títo čakatelia. Bude mať vplyv pravdepodobne ministerstvo spravodlivosti na správanie sa generálnej prokuratúry.

Navrhuje sa právna úprava disciplinárneho konania prokurátorov analogicky ako u sudcov. Návrh zákona ďalej mení postavenie Ministerstva spravodlivosti voči prokuratúre pri vydávaní všeobecne záväzných stanovísk ministra spravodlivosti. Či však bude návrh prijatý a či bude mať za následok čistky na úrovni okresných a krajských prokurátorov, sa overiť nedá.

Navrhuje sa


Tak ako to nešlo bez potu v Slovenskej republike. Spomenieme si na prelomové roky medzi tisícročiami 1998-2002. Ja sa nehanbím povedať ani pripomenúť, že za dva roky poklesli reálne mzdy o 8%.

V rokoch 1999 až 2000 na Slovensku poklesla reálna mzda o 7,9%. Výrok napriek miernej odchýlke hodnotíme ako pravdivý. Podľa správy I.Mikloša Slovensko: príbeh reforiem (pdf.) (str.19, pozn.) došlo na Slovensku v priebehu dvoch rokov 1999 - 2000 k poklesu reálnych miezd o 7,9%. Tempo reálnej mzdy v roku 1998 predstavovalo 2,7%, v roku 1999 to bolo -3,1% a v roku 2000 -4,9%. Kumulovaný pokles predstavoval 7,9%. Údaje uvádzané I. Miklošom potvrdzuje aj správa Hospodárskych novín (20. marca 2001) vychádzajúca z údajov ŠÚ SR. Dátum zverejnenia analýzy: 14.05.2012 Naspäť Nahlásiť chybu

Slovensko: príbeh reforiem
Hospodárskych novín


Veď bola predsa zriadená pracovná skupina štvorčlenná, na ktorú bohužiaľ ani jedenkrát neprišla zástupkyňa strany SDKÚ-DS s nomináciou takou, aby mala politický mandát túto nomináciu predostrieť ako nomináciu strany SDKÚ-DS.

Nepodarilo sa nám vyhľadať informácie, ktoré by potvrdili výrok Kollára.


Život odvtedy, čo sa zaviedol II. pilier, priniesol nejaké konkrétne výsledky. Jeden z tých výsledkov je aj skutočnosť, že prostriedky, ktoré tam sporitelia investovali, sa nezhodnocujú tak, ako sa očakávalo.

Výrok hodnotíme ako zavádzajúci, pretože zavedenie druhého piliera síce neprinieslo také výsledky ako sa očakávalo, ale bolo to spôsobené až legislatívnymi zmenami druhého piliera počas prvej vlády R.Fica. Riaditeľ inštitútu INEKO Peter Goliáš sa pre Hospodárske noviny vyjadril , že druhý pilier pokazili zásahy prvej vlády R. Fica, a preto druhý pilier nezarába. Podľa Goliáša "je príčinou konzervatívne investovanie dôchodkových správcovských spoločností, pri ktorom je väčšina peňazí na bankových vkladoch." Legislatívne zmeny prvej vlády R.Fica demotivovali investovať DSS-ky do rizikových cenných papierov, čo spôsobilo, že cenné papiere sa vypredali v čase, kedy bola ich cena na dne. Fakt, že druhý pilier nezarába v dôsledku zmien, ktoré spustila vláda R.Fica potvrdil aj portál ekonomika.etrend.sk : "Zmeny v druhom pilieri spustené vládou Roberta Fica v roku 2009 zabezpečili presne to, sľubovali: bezpečné uloženie dlhodobých úspor. Nulové riziko so sebou ale nesie aj nulovú šancu na lepší výnos, čo sa vlani potvrdilo už druhý rok po sebe: priemerný výnos fondov bol len o desatinu lepší ako v roku 2010. Vplyvom vyššej inflácie ale už ide o reálny pokles. Dátum zverejnenia analýzy: 23.04.2012 Naspäť Nahlásiť chybu

vyjadril

ekonomika.etrend.sk


Európsky fond regionálneho rozvoja v rámci cezhraničnej spolupráce nám schválil finančné prostriedky na opravu a reštaurovanie fontány dobročinnosti.

Podľa správy z mestského úradu Levoča, Európsky fond regionálneho rozvoja v rámci cezhraničnej spolupráce schválil mestu finančné prostriedky na opravu a reštaurovanie fontány dobročinnosti. Údaj o poskytnutí prostriedkov je zverejnený aj na stránke projektu INTERREG. Výrok hodnotíme ako pravdivý. Predmetný výrok primátora mesta Levoča sme zaznamenali 22. februára 2017 v jeho profile na sociálnej sieti Facebook . Európsky fond regionálneho rozvoja (EFRR) sa zameriava na posilnenie hospodárskej, sociálnej a územnej súdržnosti v Európskej únii odstraňovaním nerovností medzi jej regiónmi. 155 mil. eur z Európskeho fondu regionálneho rozvoja bolo vyčlenených na program cezhraničnej spolupráce 2014 - 2020 INTERREG V-A Poland - Slovakia. V Oddelení investičnej činnosti, územného plánovania a životného prostredia, stavebný úrad v Levoči bol 12. apríla schválený návrh ( .pdf , s. 1) obstarania dodávateľa reštaurátorských a stavebných prác na stavbu: „Rekonštrukcia fontány dobročinnosti“, s predpokladanou hodnotou zákazky 131 114,25 eur (s DPH)." Schváleniu predchádzalo prerokovanie projektu v mestskom zastupiteľstve, mestskej rade a komisii výstavby, územného plánu, životného prostredia, verejného poriadku a dopravy. V dôvodovej správe k materiálu (. pdf , s.2) sa píše nasledovné: " Mesto Levoča sa zapojilo do výzvy Prešovského samosprávneho kraja v rámci programu INTERREG V-A Poľsko Slovensko 2014 – 2020. Vo vyrozumení doručenom dňa 03.03.2017 bolo Mestu Levoča oznámené, že žiadané finančné prostriedky boli schválené . Celková finančné náklady projektu: ‘ Veľkí ľudia a ich dedičstvo. Svätá Kinga a Majster Pavol v histórií svojich miest, ‘ predstavujú sumu: 115 932,42 eur, z toho 98 542,55 eur z prostriedkov Európskeho fondu regionálneho rozvoja. Jedným z oprávnených výdavkov uvedeného projektu je stavba: ‘Rekonštrukcia fontány dobročinnosti‘ vo výške 45 824,00 eur, nakoľko však uvedená čiastka nie je postačujúca na komplexnú rekonštrukciu fontány je potrebné dofinancovať stavbu z dotácie MFSR na záchranu a obnovu kultúrnych pamiatok v roku 2017 vo výške 85 290,25 eur. Dofinancovanie bolo schválené Mestským zastupiteľstvom – uznesenie č. 51 zo dňa 23. 02. 2017. Celkové náklady stavby sú 131 114,25 eur." Údaj o poskytnutí prostriedkov mestu Levoča je zverejnený aj na stránke INTERREG-u (. pdf , s. 5) Dátum zverejnenia analýzy: 18.07.2017 Naspäť Nahlásiť chybu

Facebook zameriava 155 INTERREG .pdf pdf pdf


Skúste sa pozrieť v mnohých iných krajoch, kde sú nemocnice zadĺžené a kde vytvárajú dlhy, tieto dlhy sú však vykazované ako záväzky nemocníc, nie ako záväzky krajov. My všetky takéto záväzky máme v našom samosprávnom kraji, čo znamená, účtujeme úplne transparentne všetky naše záväzky.

BBSK skutočne vykazuje dlhy nemocníc ako dlhy krajov, Vladimár Maňka preto na tomto mieste hovorí pravdu. To isté sa dá povedať o minimálne jednom ďalšom kraji na Slovensku - Bratislavskom. Nie sme však schopní overiť či existuje "mnoho" krajov, ktoré to takto nerobia, preto výrok označujeme za neoveriteľný. V rozpočte Banskobystrického samosprávneho kraja (ďalej BBSK) je skutočne položka "záväzky zdravotníckych zariadení", ktorej plnenie v roku 2012 dosiahlo 40,97%. Tieto záväzky sa vzťahujú najmä na Správu majetku a záväzkov Lučenec, ktorá vznikla po zrušení štyroch nemocníc v Banskobystrickom samosprávnom kraji. V rozpočte banskobystrického samosprávneho kraja sa uvádza: " BBSK je zriaďovateľom rozpočtovej organizácie Správa majetku a záväzkov Lučenec, ktorá zabezpečuje a vykonáva úhradu záväzkov zrušených zdravotníckych zariadení s cieľom zníženia počtu exekučných titulov a vykonáva správu majetku BBSK " Podľa HPI v poslednom období narastali dlhy nemocníc pod správou VÚC. Podľa článku aktuálne.sk medzi nemocnice, ktoré mali tento rok problém s platením záväzkov patria nemocnice v Banskobystrickom a Bratislavskom samosprávnom kraji. Pokiaľ sa pozrieme do rozpočtu Bratislavského samosprávneho kraja podobne ako v rozpočte BBSK uvedená poznámka ohľadom financovania záväzkov za zrušené zdravotnícke zariadenia. V rozpočte Bratislavského samosprávneho kraja (ďalej BSK) sa uvádza: " Na úhradu záväzkov z predchádzajúcich období za zrušené zdravotnícke zariadenia v zriaďovateľskej pôsobnosti BSK sú vyčelenené financie vo výške 10 000 eur v každom roku " Dátum zverejnenia analýzy: 30.09.2013 Naspäť Nahlásiť chybu

rozpočte zrušení rozpočte HPI aktuálne.sk rozpočtu rozpočte


...65 tisíc ľudí na námestí, to je viac ako v novembri 1989.

Druhého Zhromaždenia s názvom "Za slušné Slovensko" 16. marca 2018 sa v Bratislave zúčastnilo približne 65 tisíc ľudí na základe odhadov médií. Po celom Slovensku sa zhromaždení pod tým istým názvom zúčastnilo vyše 100 tisíc ľudí. Podľa odhadov Martina Bútora sa počas Nežnej revolúcii zúčastnilo protestov v uliciach Bratislavy okolo 80 tisíc ľudí, iná štúdia uvádza číslo 50 000 ( .pdf , s. 16). Podľa knihy November: Očami Štb a ulice vydanej Ústavom pamäti národa ( . pdf s. 25) sa Alexander Dubček 23. novembra 1989 prihlásil k požiadavkám VPN a študentského hnutia na Námestí SNP v Bratislave pred 100 000 davom ľudí. Avšak sám Bútora, ktorý bol jedným z organizátorov novembrových mítingov priznáva , že "f otografovanie a nejaké následné rátanie sa tak nekonalo" . Výrok hodnotíme ako neoveriteľný. Dátum zverejnenia analýzy: 19.03.2018 Naspäť Nahlásiť chybu

zúčastnilo odhadov .pdf . pdf priznáva


Vladimír Putin povedal, že Ukrajina má prestať existovať, že nemá právo na existenciu.

Ruský prezident Vladimir Putin ešte pred začiatkom invázie na Ukrajinu v júli 2021 napísal esej o historickej jednote Rusov a Ukrajincov, v ktorom Rusko a Ukrajinu prezentoval ako jeden národ a jeden celok.

Tesne pred začatím invázie 21. februára 2022 vo svojom televíznom prejave celému národu povedal: „Ukrajina nikdy nemala svoju vlastnú autentickú štátnosť. Na Ukrajine nikdy nebola udržateľná štátnosť. Dovoľte mi ešte raz zdôrazniť, že Ukrajina pre nás nie je len susedná krajina. Je neoddeliteľnou súčasťou našej vlastnej histórie, kultúry, duchovného priestoru.”

Tieto argumenty použil Putin na vytvorenie zámienky na inváziu a 24. februára 2022 Rusko napadlo Ukrajinu.

Výrok hodnotíme ako pravdivý.

esej prejave napadlo


...ja som členom Európskeho výboru, kde schvaľujeme stanoviská Slovenskej republiky pri eurosummitoch.

Ľubomír Petrák je členom Výboru NR SR pre európskeho záležitosti, ktorého kompetenciou je okrem iného aj schvaľovanie stanovísk Slovenskej republiky ohľadne európskych záležitostí. Tento výrok preto hodnotíme ako pravdivý.

schvaľovanie


Problém ale je, že možno tento rok v prvej polovici roku narástli počty zamestnaných ľudí, ale oveľa väčší počet ľudí prišiel o prácu.

Vychádzajúc z Údajov štatistického úradu SR vidíme, že počet zamestnaných stúpol za prvý polrok 2011 (teda na konci druhého kvartálu 2011) oproti koncu roka 2010 o cca 23 000. Počet nezamestnaných sa za rovnaké obdobie - a podľa totožného zdroja - znížil o 21 800. Údaje zo štatistického úradu teda Kažimírovo tvrdenie vyvracajú. 2010Q4 2011Q1 2011Q 2 Počet zamestnaných (v tis. osôb) 2339,4 2332 2355 Miera zamestnanosti (%) 50,9 50,6 51,2 Tabuľka č.1: Počet zamestnaných a miera zamestnanosti podľa ŠÚ SR 2010Q4 2011Q1 2011Q2 Počet nezamestnaných (v tis. osôb) 377,3 375,6 356,5 Miera nezamestnanosti (%) 13,9 13,9 13,1 Tabuľka č.2: Počet nezamestnaných a miera nezamestnanosti podľa ŠÚ SR Ako by však porovnanie dopadlo ak by sme ako alternatívny zdroj údajov o nezamestnanosti použili údaje ÚPSVaR? V poslednom kvartále r. 2010 by bol počet nezamestnaných 381 209, kým na konci druhého kvartálu r. 2011 ich bolo 382 984, čo znamená nárast počtu nezamestnaných o 1 775. Aj keď ide o nárast počtu nezamestnaných, tento je omnoho nižší než nárast zamestnanosti. (podľa údajov ŠÚ - ÚPSVaR nesleduje zamestnanosť) Kažimíove tvrdenie tak hodnotíme ako nepravdivé. Dátum zverejnenia analýzy: 07.11.2011 Naspäť Nahlásiť chybu

poslednom kvartále r. 2010
druhého kvartálu r. 2011


Návrh rozpočtu rezortu kultúry je pritom totožný s minimálnym rozpočtom z roku 2021 a nevidno na ňom ani len náznak pokusu o akékoľvek reformy, nové investície, navyšovanie, či akúkoľvek inú snahu niečo meniť.

Štátny rozpočet na rok 2022 necháva na chod organizácií rezortu kultúry zdroje ponechané na rovnakej úrovni ako boli v rozpočte na rok 2021. Túto skutočnosť potvrdila po rokovaní vlády v súvislosti s rozpočtom i ministerka kultúry Natália Milanová. Zachovanie rovnakých limitov v porovnaní s rokom 2021 považuje za úspech.

V roku 2022 by malo mať ministerstvo na výdavky k dispozícií 425,5 milióna eur, čo predstavuje približne o 33 miliónov eur vyššiu sumu v porovnaní s rokom 2021.

Výdavky verejnoprávnych inštitúcií ( pdf , s. 187) predstavujú v rozpočte sumu viac ako 161 miliónov eur, v rozpočte 2021 išlo o sumu 162,4 milióna eur.

Približne rovnakú sumu v porovnaní s rozpočtom na rok 2021 predstavujú aj rozpočty verejnoprávnych fondov. Zo schváleného rozpočtu však vyplýva mierne navýšenie financií v súvislosti s Audiovizuálnym fondom, a to na úroveň 14,95 milióna eur oproti 14,69 miliónom v roku 2021.

Na približne rovnakej úrovni zostáva i rozpočet pre cirkvi a náboženské spoločnosti, a to na sume 52 miliónov eur.

Oblasť kultúry navyše nezíska zdroje z Plánu obnovy a odolnosti Slovenskej republiky, ktorého cieľom má byť riešenie hospodárskych a sociálnych dôsledkov pandémie. V návrhu plánu sa nenachádza samostatný program pre kultúru, čo kriticky zhodnotili viacerí zástupcovia kultúrnej obce, ktorí žiadali vytvorenie priamej alokácie na potrebné reformy v tejto oblasti

Ministerstvo kultúry sa vyjadrilo, že existujú vypracované reformné zámery pre rozvoj kultúry a kreatívneho priemyslu vo výške 246,5 milióna eur. Jeden z nich v skutočnosti má byť financovaný prostredníctvom Plánu obnovy – reforma starostlivosti o pamiatkový fond za sumu 6,5 milióna eur. Ministerstvo zároveň prisľúbilo, že zvyšné reformy budú financované z iných zdrojov, napríklad i priamo prostredníctvom štátneho rozpočtu, čo sa však v samotnom rozpočte na rok 2022 nepreukázalo.

Na základe vyššie uvedených informácií hodnotíme výrok ako pravdivý.

rovnakej pdf rozpočty nezíska zámery


V našom prípade my sme to vždy presadzovali v roku 2001 (jednokolové voľby šéfov VÚC, pozn.), tak prišiel aj z vlády návrh do parlamentu, len tam potom myslím si, že SDĽ, aj HZDS to zmenili. To znamená tam zaviedli dvojkolové voľby.

O zákone o voľbách do orgánov samosprávnych krajov sa rokovalo v roku 2001. Samotný vládny materiál pracoval s jednokolovými voľbami. Pozmeňujúci návrh na dvojkolové hlasovanie podal poslanec HZDS Ján Cuper (.pdf, str.1). Za tento návrh hlasovali všetky prítomní poslanci za HZDS a SNS, spolu s väčšinou poslancov z SDĽ. Návrh schválili tesnou väčšinou, 76 poslancov hlasovalo za. Tento pozmeňujuci návrh, ktorým sa zaviedli dvojkolové voľby, poslanci za SMK nepodporili, hlasovali proti návrhu. Zákon ako celok, aj so schválenou úpravou o dvojkolových voľbách predsedov VÚC, bol nakoniec schválený 105 hlasmi za. Poslanci za SMK na hlasovaní prítomní neboli, Bugár po schválení zákona mal vyhlásiť, že predseda vlády Dzurinda by mal odstúpiť. Výrok hodnotíme ako pravdivý.

Ján Cuper
hlasovaní
Dzurinda
303/2001 Z. z.
zákon
302/2001
návrh
pdf
vládneho návrhu zákona
vládnom návrhu zákona
hlasovali
zákon ako celok


Tie reťazce tunak majú 8 percentné marže, tie isté reťazce v západnej Európe majú 2 %.

Boris Kollár hovorí o výške marží veľkoobchodných reťazcov na Slovensku v porovnaní s ostatnými krajinami v západnej Európe. Vo vzťahu k tržbám majú veľké nadnárodné reťazce na Slovensku väčšie zisky, ako napríklad v Nemecku, Francúzsku či Rakúsku. Lidl dosahuje na Slovensku pomer zisku a tržieb na úrovni 8 %, zatiaľčo v Nemecku len 1,27 %. Kaufland na Slovensku 6,24 %, v Nemecku 1,2 %. Hoci pri ostatných reťazcoch sú čísla trochu odlišné, v duchu povedaného hodnotíme výrok ako ešte pravdivý.

V rok 2021 dosiahli najväčšie slovenské reťazce priemerný pomer zisku a tržieb na úrovni 5,43 %. Lidl dosiahol najväčšie tržby, zisk a aj najlepší pomer medzi nimi – 8,9 %, nasleduje sesterská spoločnosť Kaufland s pomerom 6,24 %, Tesco s 5,02 %, a posledná Billa dosahuje len 1,38 %.

V porovnávanom roku 2021 boli najväčší hráči na nemeckom trhu EDEKA, Aldi Nord a Aldi Süd, REWE (materská spoločnosť Billa s.r.o.), Kaufland a Lidl. Priemer ich ziskovosti ako podielu čistého zisku na tržbách činil len 1,39 %, teda výrazne menej ako na Slovensku. Aldi Süd dos iahla v roku 2021 pomer zisku a tržieb 1,97 %, zatiaľ čo Edeka premenila 1,36 % tržieb na zisk, Lidl si zabezpečil 1,27 %-nú čistú ziskovosť, Kaufland 1,2 % a najmenej profitovalo na celkových tržbách REWE (majiteľ Billa na Slovensku) s pomerom 1,13 %.

Lidl Kaufland Tesco Billa dos iahla premenila Lidl REWE


Tu doručenku prevzal nejaký pán Horváth, ktorý nie je konateľom TMG, ani žiadnej z tých firiem.

Doručenka , ktorú na tlačovej konferencii zverejnil Daniel Krajcer, je naozaj podpísaná istým pánom Horváthom. Obchodný register SR dokazuje, že žiadny pán Horváth nie je konateľom spoločnosti TMG, ani ostatných firiem spomenutých v zmluve, teda Slovakia online , STUDIO 727 , Dokument Logistik , Soitron . Dátum zverejnenia analýzy: 21.03.2013 Naspäť Nahlásiť chybu

Doručenka
konateľom spoločnosti
Slovakia online
STUDIO 727
Dokument Logistik
Soitron


...a naopak sa stal tento návrh (na zníženie kvóra nie na 15, ale na 18 percent, pozn.) predmetom ostrej kritiky pána poslanca Podmanického a pána poslanca Maďariča...

Novela zákon o používanie jazyka menšín bola predmetom kritiky aj Jána Podmanického (Smer), ktorý povedal, že tento zákon „bude maďarizovať aj obce, v ktorých nežije ani jeden Maďar“. Nesúhlasné vyjadrenia k novele zákona o používaní jazyka menšín mal taktiež Maďarič (Smer), ktorý novele vyčítal vytláčanie slovenčiny z pozície štátneho jazyka, O tom, že by Maďarič kritizoval konkrétne 18 % sme informácie nenašli.

Jána Podmanického
Maďarič


Čo sa týka bankrotu krajiny, áno, veď ja som presvedčený o tom a nakoniec, vyjadroval som sa tak už od času gréckej pôžičky, že jeden zo zásadných problémov, prečo sme dnes v situácii, v ktorej sme a myslím nielen Slovensko, ale Európa, dokonca svet je ten, že vznikla absurdná predstava, že môže existovať biznis, podnikanie, ktoré je spojené s pomerne výraznými ziskami a s nulovým rizikom a to je konkrétne požičiavanie krajinám.

Ivan Mikloš už 5. mája 2010 píše na svojom blogu: Celý problém Grécka sa dá stručne opísať ako učebnicový príklad morálneho hazardu... Morálny hazard je v ekonómii definovaný ako rizikové správanie, pri ktorom ten, kto sa ho dopúšťa a na základe neho dosahuje zisk, sa spolieha, že v prípade straty túto ponesie niekto iný."

blogu:


Ja som v každých voľbách vždy vyhral už v prvom kole, (...).

Milan Belica je úradujúcim predsedom Nitrianskeho samosprávneho kraja. Od vzniku samosprávnych krajov bol zvolený štyrikrát. V každom kole župných volieb získal práve on najviac hlasov, avšak voľby v prvom kole (teda získal viac ako 50 percent hlasov) vyhral len raz. Výrok odznel ako reakcia na zavedenie jednokolových župných volieb, ktoré podľa Belicu nie sú najlepším riešením, avšak jeho pozíciu neohrozia, pretože doteraz v každých voľbách už v prvom kole získal najviac hlasov práve on. Napriek nejednoznačnej formulácie, výrok hodnotíme ako pravdivý.

Výrok 2001 2005 neskôr posledných uviedol


Pán prezident hovorí - je v ňom (vládnom programe, pozn.) veľa podrobných záväzkov, čo umožní kontrolu ich plnenia.

Prezident sa o programovom vyhlásení 13. apríla 2016 vyjadril takto: „ Je tam skutočne veľa podrobných záväzkov a to vytvára nástroj aj na to, aby mohla vláda sama, ale aj verejnosť kontrolovať, ako sú tieto jednotlivé zámery napĺňané .“ Vo výroku hodnotíme či prezident skutočne povedal, že v Programovom vyhlásení vlády je veľa podrobných záväzkov. To, či taktýchto záväzkov je tam skutočne veľa Demagog.SK nehodnotí. Výrok hodnotíme ako pravdivý.

vyjadril
Prezident
programové vyhlásenie
témami
konštatoval


Turecko, Libanon a Jordánsko, kde ich je najviac (utečencov v táboroch, pozn.)

Najviac utečencov pôvodom zo Sýrie sa naozaj nachádza v táboroch okolitých krajín, ktorými sú Turecko, Libanon, Jordánsko, ale rovnako nezanedbateľné množstvo ich pobýva aj v Iraku a v Egypte. Výrok hodnotíme ako pravdivý, Utečenecké tábory v Turecku, Jordánsku, Libanone, Iráne a Egypte boli vybudované po vypuknutí Sýrskej občianskej vojny v roku 2011.

tábory stránky CNN


To je ťažko v tomto okamihu povedať (či navrhnú aj Trnku ako kandidáta, pozn.), pretože my sme navrhovali na mimoriadnej schôdzi, aby sa predsedovi parlamentu, ktorý podľa nás hrubo porušuje zákon, lebo nevyhlasuje ďalšie voľby, aby dal termín na predloženie návrhov na kandidátov...

Smer neúspešne požadoval po R. Sulíkovi ustanovenie termínu na voľbu GP na dvanástu riadnu schôdzu parlamentu.

požadoval


Jednoducho naša ústava pozná rozdiel medzi povinným vymenovaním a dobrovoľným vymenovaním a umožňuje prezidentovi, ktorý nemá byť figúrkou, ale má byť reálnou súčasťou výkonnej moci, aby sa v niektorých prípadoch rozhodoval.

V Ústave SR nie je zmienka o povinnom a dobrovoľnom vymenovaní. Ústava SR v prípade prezidenta SR definuje koho prezident vymenúva. Prezident SR vymenúva členov vlády (ministrov) aj ostatných funkcionárov.

Ústave SR


Preto ste teraz priamo usvedčený z klamstva a teraz sa vám vlastne trasú hlas aj ruky, pretože v podstate problém je v tom, že ste išli 200 na stranícku akciu, na stranícku akciu ste zneužili a papalášsky ako vy tomu hovoríte...

R. Kaliňák v relácii zverejnil video , ktoré má dokazovať, že minister Galko išiel na stranícku akciu 4. mája 2011 rýchlosťou minimálne 180 km/hod. Samotný Galko pripustil, že sa mohlo jednať o jedno z áut, ktoré služobne využíva. My ale overiť nevieme, či video bolo natočené v uvedený deň a ani to, či v aute skutočne sedel minister obrany.

video


...keď som hovoril o Maďarsku, tak som hovoril práve že oni to riešili len s Medzinárodným menovým fondom. Keď som hovoril o Lotyšsku, tak som hovoril, že práve že oni to riešili s Medzinárodným menovým fondom a bankami. A bankami. Tu je problém, že 30 miliárd zo 110, čiže menšinu, sa ide riešiť s Medzinárodným menovým fondom. Ale 80 miliárd eur ideme zaplatiť krajiny eurozóny, ktoré s tým nič nemali, ktoré za to neniesli zodpovednosť...

K Maďarsku a Lotyšsku sme už písali vyššie, presné čísla o podiele bánk na pomoci Lotyšsku sa nám nájsť nepodarilo, neskôr v relácii ale Mikloš hovorí, že banky Lotyšsku počas krízy požičiavať prestali. Podľa článku na eTrende z júna 2009 tých peňazí banky na požičiavanie príliš veľa nemali: "Na trhu jednoducho nie sú peniaze, povedal pre Bloomberg Andris Larins z Nordea Bank AB. Dodal, že to vzhľadom na okolnosti nie je vôbec prekvapujúce: banky potrebujú peniaze samé pre seba a trh je vystresovaný ešte aj z nadchádzajúcich volieb a rečí o možnej devalvácii latsu."

eTrende


Od januára sme znížili nezamestnanosť evidovanú na Slovensku takmer o 2%. To sú údaje (cituje UPSVaR, pozn.) z januára, februára, marca, apríla, každé číslo máme. To znamená, naozaj náš kraj znížil.

V septembri 2013 naozaj poklesla miera evidovanej nezamestnanosti v Banskobystrickom samosprávnom kraji približne o 2 p.b. (percentuálne body, pozn) v porovnaní s číslami zo začiatku roka.

januári septembri


Toto je tá klasická grécka cesta. Ale musím povedať, že pán Hollande vo svojej predvolebnej kampani hovoril o tom, že zvýši minimálnu mzdu, príjme 60 tisíc nových učiteľov. To boli kroky, ktoré finančne ten štát nesmierne zaťažia a nezvýšia produktivitu práce krytú hodnotou. Práve z tohto dôvodu už ratingová agentúra Standard & Poor´s Francúzsku znížila najvyšší rating 3A, už ich nemá.

Simon hovorí, že to boli kroky, ktoré štát nesmierne zaťažia, a že S&P z toho dôvodu znížila Francúzsku ratingovú známku. Už táto formulácia - spojenie boli a zaťažia, minulého a budúceho času - nemá zmysel a naznačuje zavádzanie. Hollande kroky o ktorých Simon tvrdí, že slúžili ako dôvody na zníženie známky, ešte nevykonal. Navyše ani opatrenia, ktoré menuje Zs. Simon neboli dôvodom na zníženie ratingu. Dôvodom boli viaceré príčiny tak vnútri Francúzska ako aj v Eurozóne. François Hollande skutočne sľúbil zvyšovanie minimálnej mzdy v prípade hospodárskeho rastu krajiny, rovnako ako sa vyjadril, že v priebehu svojho funkčného obdobia zamestná v štátnom školstve 60 000 učiteľov (Sarkozy zrušil až 80 000 učiteľských miest, informuje liberation.fr). Už 13. januára znížila ratingová agentúra Standard and Poor´s známky deviatim krajinám eurozóny: Francúzska, Španielska, Cypru, Malty, Talianska, Portugalska, Rakúska, Slovinska a Slovenska. S&P uvádzajú na svojej stránke, že podľa vyhlásenia politikov po samite 9. decembra 2011 ich nepresvedčili, že dosiahnuté dohody dokážu vyriešiť finančné problémy eurozóny. Podľa nich tieto politické dohody neposkytujú dostatočnú záruku, že dokážu obnoviť ekonomický rast únie a čeliť tlakom trhu. Veria, že síce problémy, ktorým musia v súčastnosti čeliť európske štáty dôsledkom nerovnováhy v konkurencie schopnosti medzi jadrom eurozóny a jej « perifériou ». S&P tvrdia, že spustenému reformnému procesu úsporných opatrení hrozí, že sa stane sebazničujúcim, pretože keď domáci dopyt klesá, vedie to k znižovaniu pracovných miest a tým pádom aj k oslabeniu národných daňových systémov. Výhľad na vývoj ratingu vo Francúzsku je negatívny a S&P ďalej uvádza, že hrozí šanca 1 z 3, že sa rating Francúzska ešte môže v nasledujúcich rokoch zhoršiť. Zs. Simon preto zavádza ak tvrdí, že určité opatrenia F. Hollanda môžu za zníženie ratingu, rovnako tak zavádza ak menuje príčinou zníženia ratingu nízku produktivitu práce. Dátum zverejnenia analýzy: 14.05.2012 Naspäť Nahlásiť chybu

sľúbil svojho informuje uvádzajú